ஆஹா... ஆஹா... அயர்லாந்து..!

அந்த அடிப்படையில் நியூசிலாந்து, ஆஸ்திரேலியா, அமெரிக்கா, கனடா, அயர்லாந்து, இங்கிலாந்து ஆகிய நாடுகளுக்கு இந்திய மாணவர்கள் அதிகம் பேர் செல்கிறார்கள். இந்த நாடுகளின் பட்டியலில் தனித்த அடையாளம் கொண்ட ஒரு நாடு உண்டு. அது அயர்லாந்து. அயர்லாந்து, ஐரோப்பா கண்டத்தின் மேற்குப் பகுதியில் உள்ள ஒரு தீவு. ஐரோப்பாவின் மூன்றாவது பெரிய தீவும் உலகின் இருபதாவது பெரிய தீவும் இதுதான். அரசியல் ரீதியாகவும், பூகோள ரீதியாகவும் அயர்லாந்து இரு பிளவாக இருக்கிறது. அயர்லாந்தின் வடக்குப் பிரதேசத்தில் உள்ள பகுதி வட அயர்லாந்து என்று அழைக்கப்படுகிறது. இப்பகுதி UK-யின் ஒரு அங்கமாக இருக்கிறது. அயர்லாந்து ஐரோப்பியக் கூட்டமைப்பின் ஒரு தனி நாடாகச் செயல்படுகிறது. இந்நாட்டின் தலைநகர் டப்ளின்.


`நான் டீ விற்றேன்... தேசத்தை அல்ல!' - காங்கிரஸைத் தாக்கும் மோடி

குஜராத்தில் அடுத்த மாதம் 9 மற்றும் 14-ம் தேதிகளில் இரண்டு கட்டங்களாகச் சட்டமன்றத் தேர்தல் நடைபெற உள்ளது. தேர்தலுக்கான முடிவுகள் டிசம்பர் 18-ம் தேதி வெளியிடப்பட உள்ளதாகத் தேர்தல் ஆணையம் அறிவித்துள்ளது. இந்நிலையில், களத்தில் இருக்கும் இரண்டு பிரதான கட்சிகளான காங்கிரஸ் மற்றும் பா.ஜ.க இடையே பிரசாரம் சூடுபிடித்துள்ளது. இந்நிலையில் இன்று குஜராத்தில் பிரசாரம் செய்து வருகிறார் பிரதமர் நரேந்திர மோடி.

அப்போது அவர், `நான் ஏழ்மையான குடும்பத்தில் இருந்து வந்ததால் காங்கிரஸுக்கு என்னைப் பிடிக்கவில்லை. ஏழைக் குடும்பத்தைச் சேர்ந்த ஒரு மனிதன் நாட்டின் பிரதமராகியுள்ளார் என்பதைக் காங்கிரஸால் ஏற்றுக்கொள்ள முடியவில்லை. நான் டீ விற்றேன். ஆனால், தேசத்தை அல்ல. ஒரு சாதியை இன்னொரு சாதிக்கு எதிராக நிறுத்துவதுதான் காங்கிரஸ் கட்சியின் உத்தி. எனவே, காங்கிரஸ் குஜராத்தின் பன்மைத்துவ கலாசாரத்தைப் பாழ்படுத்துவதை மக்கள் அனுமதிக்கக் கூடாது' என்று கறாராகப் பேசியுள்ளார்.


தந்தை இறந்தது தெரியாமல் உடலில் படுத்து விளையாடிய பிள்ளை!

தந்தை இறந்ததுகூடத் தெரியாமல் அவரின் உடலில் படுத்துக்கொண்டு விளையாடிய மகனைப் பார்த்து ஊர்மக்கள் கண்கலங்கினர். இந்த நெகிழ்ச்சி சம்பவம் கரூர் மாவட்டத்தில் நடந்துள்ளது. கரூர் மாவட்டம், கடவூர் வட்டம், கொசூர் கிராமத்திலுள்ள கஸ்பா கடை வீதியில் வசித்து வந்தவர் சின்னகோப்பா (50). கலப்புத் திருமணம் செய்து கொண்ட சின்னகோப்பாவுக்கு இரண்டு வயதில் தவசுமணி என்ற மகன் இருக்கிறான். கலப்புத் திருமணம் செய்து கொண்ட காரணத்தால் அவரை ஊரை விட்டு ஒதுக்கிவைத்தனர் ஊர்மக்கள். மனைவி இறந்துவிட்டதால்சின்னகோப்பா தனது மகனுடன் தனியாக வசித்து வந்துள்ளார். இந்தநிலையில், உடல் நிலை பாதிக்கப்பட்டிருந்த சின்னகோப்பா நேற்று படுத்த படுக்கையிலேயே உயிரிழந்தார். தகவல் அறிந்து ஊர்மக்கள் அங்கு வந்துள்ளனர். அப்போது, தந்தை இறந்ததுகூட தெரியாமல் அவரது உடலில் படுத்துக்கொண்டு சிறுவன் விளையாடிக் கொண்டிருந்ததைப் பார்த்து ஊர்மக்கள் கண்கலங்கினர். ஒன்றுமறியாத குழந்தை அநாதையானதை பார்த்து கட்டுப்பாட்டை விலக்கிக்கொண்ட ஊர் மக்கள், சின்னகோப்பா உடலை அடக்கம் செய்தனர். சின்னகோப்பா திடீரென இறந்ததால், குழந்தையை என்னசெய்வதென்று தெரியாத ஊர்மக்கள், கரூரில் உள்ள உதவி மையத்துக்கு தெரிவித்துள்ளனர். அவர்கள் வந்து சிறுவனை அழைத்துச் சென்றனர். அப்போது, 'அப்பா', 'அப்பா' என்று சிறுவன் கூப்பிட்டபடி சென்றது கல் மனதையும் கரையவைக்கும் விதமா இருந்துச்சு' என்று கண்ணீராேடு சாெல்கிறார்கள் ஊர்மக்கள்.


கேரளாவுக்கு தெரு தெருவாக சென்று நிதி திரட்டிய பள்ளிக்குழந்தைகள்!!

கடலூர் மாவட்டம் சிதம்பரம் அருகே கொத்தங்குடி ஊராட்சிக்கு உட்பட்ட சரஸ்வதிஅம்மாள் நகரிலுள்ள 3 முதல் 8-ஆம் வகுப்பு வரை படிக்கும் பள்ளி குழந்தைகள் கேரளா மாநிலத்தின் வெள்ளபாதிப்பை தொலைகாட்சி மூலம் தெரிந்து கொண்டு அம்மாநிலத்தில் பாதிக்கப்பட்ட மக்களுக்கு உதவும் வகையில் தினமும் பள்ளி முடிந்து மாலை நேரத்தில் சஸ்வதி அம்மாள் நகர், கதிர்வேல் நகர், ஆஸ்வா நகர் உள்ளிட்ட பகுதியில் வசிக்கும் பொதுமக்க ளின் வீடுகளுக்கு சென்று கேரளாவில் ஏற்பட்டுள்ள பாதிப்புகளை கூறி ரூ 3800 நிதி திரட்டியுள்ளனர்.

திரட்டிய நிதியை அவர்களே திங்கள் மாலை சிதம்பரம் எஸ்பிஐ தானியங்கி வங்கியில் கேரளா மாநில முதல்வர் நிவாரண நிதி கணக்கில் செலுத்தி யுள்ளனர். நிதி அனுப்பியது குறித்து கேரளா முதல்வர் பிரனாய்விஜயனுக்கும் கடிதமும் எழுதியுள்ளனர். இதனை அறிந்த பலர் பள்ளி குழந்தைகளை பாராட்டி வருகிறார்கள்.


ஒரே மலேசியா கடைகள் திட்டம் தோல்வி

மலேசிய மக்களின் சுமைகளை குறைக்கும் ஒரே நோக்கத்திற்காக தொடங்கப்பட்டது தான் ஒரே மலேசியா கடைகள். ஆனால், நாட்டில் செயல்படும் 185 ஒரே மலேசியா கடைகளை (Kedai Rakyat Satu Malaysia - KR1M) தற்காலிகமாக இழுத்து மூடுவதாக கடந்த செப்டம்பர் (2017) 20-ஆம் தேதி மலேசிய உள்நாட்டு வாணிப, கூட்டுறவு, பயனீட்டாளர் அமைச்சு ஓர் அறிவிப்பினை செய்தது.

ஏழை மக்களுக்கு உதவும் இத்திட்டத்திற்காக அரசாங்கம் வெ.300 மில்லியனை அங்கீகரித்திருந்தது. அப்படி இருந்தும், மக்கள் நலன் சார்ந்த இந்த திட்டம் தோல்வியில் முடிந்தது ஏன் என்பதை ஏவுகணை ஆராய்கிறது.

(ஏவுகணை பாய்கிறது பக்கம் 3) - Malaysia Nanban Newspaper on 2.10.201


சீபீல்டூ ஆலய கலவர விவகாரம் அமைச்சர் வேதமூர்த்தியிடம் புக்கிட் அமான் விசாரணை

கோலாலம்பூர்,

சீபீல்டு ஸ்ரீ மகா மாரியம்மன் ஆலயத்தில் நிகழ்ந்த கலவர சம்பவம் தொடர்பில் பிரதமர் துறை அமைச்சர் பொன். வேதமூர்த்தி நேற்று புக்கிட் அமான் போலீஸ் தலைமையகத்தால் விசாரிக்கப்பட்டார்.கலவரம் நிகழ்ந்த அன்று வேதமூர்த்தி வெளியிட்ட அறிக்கை தொடர்பில் அவரிடம் அதிகாரிகள் விசா ரணை செய்ததாக தெரிகிறது.நேற்றிரவு வேதமூர்த்தி தமது டொயோட்டா கெம்ரி  காரின் மூலம் புக்கிட் அமானுக்கு வந்தார். போலீஸ் தலைமைய கத்தின் நுழை வாயிலில் காத்திருந்த பத்திரிகையாளர்களை நோக்கி அவர் கையசைத்தார்.

Read More: Malaysia Nanban Tamil Daily on 5.12.2018


எகிப்தில் 2ஆயிரம் ஆண்டு பழமையான ரோமன் சிலை கண்டுபிடிப்பு

எகிப்து: எகிப்தில் 2ஆயிரம் ஆண்டுகளுக்கு முன்னர் இருந்த ரோமன் சக்கரவர்த்தி என்பவர் சிலையை தொல்பொருள் ஆராய்ச்சியாளர்கள் கண்டுபி டித்துள்ளனர். அஸ்வான் நகரில் சிறிய குளம் ஒன்றினை தூர்வாரும் போது சிலையின் தலைப்பகுதி கண்டுபிடிக்கப்பட்டதையடுத்து அப்பகுதி முழுவதும் தொல்பொருள் ஆய்வு துறையினர் தங்கள் கட்டுப்பாட்டுக்கள் கொண்டு வந்தனர்.
அவர்கள் நடத்திய ஆய்வில் ரோமன் பேரரசர் மார்க்ஸ் அர்லியஸ் சிலை என்பது தெரியவந்தது. கி.பி 160 ஆண்டுகளில் ரோம சாம்ராஜியத்தை ஆட்சி செய்த மார்க்ஸின் சிலை கண்டுபிடிக்கப்பட்டது. எகிப்து வரலாற்றில் முக்கிய திருப்பத்தை ஏற்படுத்தும் என வரலாற்று ஆய்வாளர்கள் தெரிவித்தனர்.


சட்டவிரோத அந்நிய நாட்டினரால் வியாபரம் பாதிப்பு.

(அ. நாகேஸ்வரராவ்) தைப்பிங்,

சட்டவிரோத அந்நிய நாட்டினரால் எங்களின் வியாபாரம் பெருமளவில் பாதிப்படைகிறது என்று தைப்பிங் சிறுதொழில் வியாபாரிகள் நேற்று வேதனை யுடன் கூறினர். தைப்பிங் ஜாலான் பசார் சாலையில் இந்தியர்கள் காலங்காலமாக சிறுதொழில் வியாபாரம் செய்து வருகின்றனர். தற்போது இப்பகுதியில் சட்டவிரோதமாக நாட்டில் தங்கியிருக்கும் அந்நிய நாட்டினர் ஆதிக்கம் செலுத்தி வருகின்றனர்.எந்தவொரு நடவடிக்கையும் எடுக்கப்படாததால் அவர்கள் மிகவும் துணிச்சலாக வியாபாரம் செய்து வருகின்றனர்.

Read More: Malasyia Nanban Tamil Daily on 3.4.2019


பாகிஸ்தானில் புதிய புதிய மாற்றங்கள், தடைகள்...

பாகிஸ்தானின் பிரதமராக பதவி ஏற்றுள்ள இம்ரான் கான், நேற்று தனது இரண்டாவது அமைச்சரவைக் கூட்டத்தை கூட்டினார். இந்த கூட்டத்தில், பல்வேறு சிக்கன நடவடிக்கைகள் எடுக்கப்பட்டது.

பிரதமர், தலைமை நீதிபதி, செனட் தலைவர், முதல்வர்கள் ஆகியோர் சர்வதேச விமான பயணங்களில் பயணம் செய்யும் போது முதல் வகுப்பில் பயணம் செய்வதை தடைவிதித்துள்ளனர். ஏனென்றால், பாகிஸ்தானில் இருந்து இயக்கப்படும் சர்வதேச விமானத்தின் முதல் வகுப்பு கட்டணம், மற்ற வகை வணிக வகுப்பு, க்ளப் வகுப்பு ஆகியவற்றை விட 300 மடங்கு அதிகமாகும்.

மேலும் ஒரு மாற்றமாக பாகிஸ்தானில் இதுவரை அரசுதுறைகளின்  வேலை நாட்கள் ஆறாக இருந்ததை, மாற்றி ஐந்து நாட்களாக்கியுள்ளனர். அதேபோல வேலை நேரத்தை காலை 8மணி முதல் 4மணி வரை இருந்ததை காலை 9மணி முதல் 5மணியாக மாற்றியுள்ளனர்.


தரையிறங்கும் போது விமானத்தில் தொழில்நுட்ப கோளாறு

யாங்கூன்,

மியன்மாரில் 89 பேரும் சென்ற விமானத்தில், தொழில்நுட்பக் கோளாறு ஏற்பட்டது. எனினும், விமானியின் சாதுர்யத்தால் பெரும் விபத்து தவிர்க்கப்ப ட்டது. மியன்மார் ஏர்லைன்சுக்குச் சொந்தமான யுபி-103 விமானம், அந்த நாட்டு சுற்றுலா நகரமான மாண்டலேவிலுள்ள சர்வதேச விமான நிலையத்தில் காலை 9 மணிக்கு (உள்ளூர் நேரம்) தரையிறங்க முயன்றது. அந்த விமானத்தில் 7 பணியாளர்கள் உள்பட 89 பேர் இருந்தனர்.

அப்போது, அந்த விமானத்தின் முன் பக்க சக்கரங்கள் விரிய மறுத்தன. அதைத் தொடர்ந்து, உடனடியாக பின்பக்க சக்கரங்களை மட்டும் பயன்படுத்தி அந்த விமானத்தை விமானி தரையிறக்கினார். இதனால், விமானத்தின் முன்பகுதி தரையில் உராய்ந்தவாறு அந்த விமானம் தரையிறங்கி, காண்பவர்களை பதறவைத்தது.

எனினும், இந்த விபத்தில் யாரும் காயமடையவில்லை. தொழில்நுட்பக் கோளாறு காரணமாக இந்த விபத்து நேர்ந்ததாக விமான நிலைய அதிகாரிகள் தெரிவித்தனர். மியான்மரில் ஒரு வார கால இடைவெளிக்குள் விமானத்தில் தொழில்நுட்ப கோளாறு ஏற்படுவது இது 2ஆவது முறையாகும்.


துப்பாக்கி சூடு: முதுகெலும்பு இல்லாத அரசு. தமிழ்நாடு வெட்கப்பட வேண்டும் - பிரகாஷ் ராஜ்

சென்னை

தூத்துக்குடியில் செயல்பட்டு வரும் ஸ்டெர்லைட் ஆலையை மூட வலியுறுத்தி 18க்கும் மேற்பட்ட கிராம மக்கள், நேற்று 100-ஆவது நாளாக போராட்டத்தில் ஈடுபட்டனர். காவல்துறையின் தடுப்பை மீறி, போராட்டத்தின் போது ஆயிரக்கணக்கானோர் பேரணியாக சென்றனர். அப்போது காவல் துறையினருக்கு, மக்களுக்கும் இடையே மோதல் வெடித்தது. பின்னர் தடையை மீறி மக்கள் தூத்துக்குடி ஆட்சியர் அலுவலகத்திற்குள் நுழைந்தனர்.

இதையடுத்து போராட்டக்காரர்கள் மீது காவல்துறையினர் துப்பாக்கிச்சூடு நடத்தினர். இந்தத் துப்பாக்கிச்சூட்டில் 3 பெண்கள் உட்பட 10 பேர் உயிரிழந்தனர். இதற்கு அரசியல் தலைவர்கள் பலரும் கண்டனம் தெரிவித்து வருகின்றனர்.

இது குறித்து தனது ட்விட்டர் பக்கத்தில் பதிவிட்ட நடிகர் பிரகாஷ் ராஜ்  சொந்த மக்கள் போராடியபோது கொன்றதற்கு தமிழ்நாடு வெட்கப்பட வேண்டும். முதுகெலும்பு இல்லாத அரசு. போராட்டக்காரர்களின் அழு குரல் அரசுக்கு கேட்கவில்லையா? மாவட்ட மக்கள் சுற்றுச்சூழல் பாதிப்பு குறித்து அச்சம் கொண்டுள்ளனர். ஆனால் தமிழக அரசு ஆட்சியை பாதுகாக்க மத்திய அரசின் இசைக்கு, நடனமாடிக் கொண்டு இருக்கிறது என காட்டமாக பதிவிட்டுள்ளார்.


மென்பான வரியைத் தவிர இவ்வாண்டிற்கு புதிய வரி ஒன்றுமில்லை

கோலாலம்பூர்,

2019 ஆம் ஆண்டுக்கான வரவு- செலவுத்திட்டத்தில் அறிவிக்கப்பட்ட இனிப்புப்பானங்களுக்கான (மென்பானம்) வரியைத் தவிர நடப்பாண்டிற்கு புதிய வரி ஏதும்  இருக்காது என பிரதமர் துன் டாக்டர் மகாதீர் முகமட் நேற்று கூறியுள்ளார். அந்த மென்பான வரிமுறை அரசாங்கத்தின்  சுகாதார நோக்கங்களுக்கு பயனளிப்பதை உறுதி செய்யும் வகையில், அதன் அமலாக்கம் சற்று தாமதமாகியுள்ளது. ஒரு லிட்டர் மென்பானத்திற்கான 40 காசு கலால் வரி வசூலிப்பு 1.4.2019  இல் தொடங்குவதாக இருந்தது.

Read More: Malasyia Nanban Tamil daily on 20.3.2019


நஜிப் அரசாங்கம் உடனடியாக  கவிழும்!

அம்னோ அல்லாத 45 தேசிய முன்னணி நாடாளுமன்ற உறுப் பினர்களும் பிரதமர் டத்தோஸ்ரீ நஜீப் துன் ரசாக்கிற்கான தங்களின் ஆதரவை மீட்டுக் கொள்வார்களேயானால் நஜீப் அரசாங்கம் உடனடியாகக் கவிழ்ந்து விடும் என்று கூறுகிறார் ஜ.செ.க. நாடாளு மன்றத் தலைவர் லிம் கிட் சியாங். அம்னோ ஆதரவை பெற்றிருக்கும் ஷரியா நீதிமன்ற சட்ட திருத்தத்தை அமல்படுத்துவதற்கு பாஸ் தலைவர் அப்துல் ஹாடி அவாங் அனைத்து முயற்சி களை மேற்கொண்டு வருவதால், இதற்கு தங்களின் ஆட்சேபத்தை தெரிவித்து அம்னோ சாராத அந்த 45 தேசிய முன்னணி நாடாளுமன்ற உறுப்பினர் களும் ஒட்டுமொத்தமாக பதவி விலக வேண்டும் என்று அவர் வலியுறுத்தினார். தேசிய முன்னணி எதிலும் ஒருமித்த கருத்தையே இதுவரை கடைப்பிடித்து வந்துள்ளது. பாஸ் கட்சியும் இதை அறிந்துள்ளது. ஆகவே, இந்த ஒருமித்தக் கருத்துப்போக்கை கவிழ்க்கும் முயற்சியாகவே ஹாடி அவாங்கின் ஷரியா சட்டத்திருத்த மசோதாவிற்கு அம்னோ ஆதரவு வழங்குகிறது என்பதை அந்த நாடாளுமன்ற உறுப்பினர்கள் கவனத்தில் கொள்ள வேண்டும். பாஸ் கட்சியைச் சேர்ந்த 14 நாடாளுமன்ற உறுப்பினர்களும் நஜீப்பை ஆதரிக்க முடிவு செய்வார்களேயானால், அவர்களும் 86 அம்னோ நாடாளுமன்ற உறுப்பினர்களும் ஒன்று சேர்ந்தாலும் புதிய அரசாங்கத்தை அமைப்பதற்கு அந்த எண்ணிக்கை போதாது. சரவா தேசிய முன்னணியின் 25 நாடாளுமன்ற உறுப்பினர்கள், மற்ற 20 தேசிய முன்னணி நாடாளுமன்ற உறுப்பினர்கள் என்று மொத்தம் 45 பேர் தங்கள் ஆதரவை மீட்டுக்கொண்டால், மலேசியாவில் அரசியல் நெருக்கடி வெடிக்கும் என்று கிட் சியாங் கூறினார். இதற்கு ஒரே தீர்வு, ஒன்று புதிய அரசாங்கத்தை அமைக்க வேண்டும். அம்னோவின் மேலாதிக்கத்தை ஒழித்து, ஒருமித்த கருத்துப் போக்கை மதிக்கும் புதிய பிரதமரை தேர்வு செய்ய வேண்டும். இல்லையேல், 14-ஆவது பொதுத்தேர்தலை விரைவிலேயே நடத்த வேண்டும் என்று அவர் ஆலோசனை கூறினார்.


டயானா மரணம்:  மௌனம் கலைந்தார் இளவரசர் வில்லியம்

லண்டன்,

இங்கிலாந்து இளவரசி டயானா, தனது 36-வது வயதில் 1997ஆம் ஆண்டு, ஆகஸ்ட் மாதம் 31-ந்தேதி பிரான்ஸ் தலைநகர் பாரிசில் நடந்த விபத்தில் உயிரிழந்தார். ஒட்டு மொத்த மனித குலத்தின் அன்பை ஒருசேரப் பெற்றிருந்த அவர் மரணித்தது, உலக வரலாற்றில் ஒரு கரும்புள்ளியாக அமைந்தது.

இளவரசர் சார்லசை பிரிந்து வாழ்ந்த நிலையில் அவர் இறந்தது பல்வேறு சர்ச்சைகளை அப்போது கிளப்பியது. சார்லஸ்-டயானா தம்பதியின் மகன்களான இளவரசர்கள் வில்லியமும் ஹாரியும் தங்கள் தாயின் மரணம் குறித்து வெளிப்படையாக பேசியது இல்லை.இந்த நிலையில் தற்போது பி.பி.சி. டி.வி. தயாரித்துள்ள மனநலம் பற்றிய ஆவணப்படத்தில் இளவரசர் வில்லியம் மனம் திறந்து பேசி உள்ளார்.

அதில் அவர், என் அம்மா டயானா இறந்தபோது பிற எந்த வலியை விடவும் கொடிய மன வலியை அனுபவித்தேன். கடினமான தருணங்களில் இங்கி லாந்து மரபுப்படி வாய் திறந்து பேசுவதில்லை. சற்று அதில் இருந்து வெளியே வர வேண்டும் அல்லவா? நாம் ஒன்றும் ரோபோக்கள் இல்லையே. வாய் திறந்து நமது உணர்வுகளை சொல்லித்தானே ஆகவேண்டி இருக்கிறது என்று குறிப்பிட்டுள்ளார்.

மேலும், இதுபற்றி நான் நிறைய யோசித்துப் பார்த்து இருக்கிறேன். நான் ஏன் அப்படி உணர்ந்தேன் என்பதை புரிந்து கொள்ள முயற்சிக்கிறேன். ஆனால் மிக இளம் வயதில் நாம் இருக்கிறபோது, நமது அன்புக்குரியவர்கள் மரணத்தை தழுவினால் அடைகிற மன வலி பிற வலிகளைப்போல இல்லை என்றார்.


பெரும்பான்மையை நிரூபிக்கத் தவறிய தெரசா மே

பிரிட்டன் நாடாளுமன்றத் தேர்தலில் ஆளுங்கட்சி சார்பில் போட்டியிட்ட தெரசா மே, பெரும்பான்மையை நிரூபிக்கத் தவறிவிட்டார். அதனால், பிரிட்ட னில் தொங்கு நாடாளுமன்றம் அமைய உள்ளது. இங்கிலாந்து நாடாளுமன்றத்தின் ஆட்சிக்காலம் 2020 ஆம் ஆண்டுதான் நிறைவடைகிறது. ஆனால், ‘பிரெக்ஸிட்’ நடவடிக்கையைத் தொடர்ந்து, பிரதமர் தெரசா மே முன்னதாகவே தேர்தலை அறிவித்தார். அதைத் தொடர்ந்து, இங்கிலாந்தின் 650 தொகுதிகளுக்கும் ஒரே கட்டமாக வாக்குப்பதிவு நடந்தது. தெரசா மே-யின் கன்சர்வேடிவ் கட்சி மற்றும் தொழிலாளர் கட்சிக்கு இடையே கடுமையான போட்டி நிலவியது. வாக்குப்பதிவு முடிந்த உடனேயே, வாக்கு எண்ணிக்கை தொடங்கியது. வாக்கு எண்ணிக்கையின் தொடக்கத்தில், தெரசா மே-யின் கன்சர்வேடிவ் கட்சி அதிக தொகுதிகளில் முன்னிலை வகித்தா லும், பெரும்பான்மை இடங்களைப் பிடிக்க இயலவில்லை. மொத்தமாக 326 இடங்களைப் பெற்றால் மட்டுமே வெற்றி என்ற சூழல் நிலவிவருகி றது. இந்நிலையில், மொத்தமுள்ள 650 இடங்களில், ஆளுங்கட்சி இதுவரை 315 இடங்களில் வெற்றி பெற்றுள்ளது. எதிர்க்கட்சியான லேபர் கட்சி 261 இடங்களில் வெற்றி பெற்றுள்ளது. இதனால், பிரிட்டனில் தொங்கு நாடாளுமன்றம் அமைய உள்ளது.


வெளிநாடு செல்ல நடிகை குஷ்புவுக்கு அனுமதி!

கடந்த 2011-ம் ஆண்டு சட்டசபை தேர்தலின் போது காங்கிரஸ் செய்தித் தொடர்பாளர் நடிகை குஷ்பு மீது மூன்று கிரிமினல் வழக்குகள் தொடரப்பட்டன. இந்த வழக்குகளைக் காரணம் காட்டி குஷ்புவின் பாஸ்போர்ட்டை புதுப்பிக்க மறுப்பு தெரிவிக்கப்பட்டது. இதையடுத்து, உயர் நீதிமன்ற மதுரைக் கிளையில் நடிகை குஷ்பு மனு ஒன்றை தாக்கல் செய்துள்ளார். அந்த மனுவில், 'கடந்த 2011-ம் ஆண்டு நடந்த சட்ட சபை தேர்தலின்போது தேனி மாவட்டம் ஆண்டிபட்டி பகுதியில் பிரசாரம் செய்தேன். அப்போது தேர்தல் விதிகளை மீறியதாக ஆண்டிபட்டி போலீஸார் என் மீது வழக்குப்பதிவு செய்தனர். இந்த வழக்கு நிலுவையில் இருந்ததால் எனது பாஸ்போர்ட் புதுப்பித்துத்தர மறுக்கப்பட்டது' என்றார் இதையடுத்து, வெளிநாடு செல்லும்போது, அது குறித்த முழு விவரங்களையும் மதுரை உயர் நீதிமன்றத்தில் தெரிவிக்க வேண்டும் என்று உத்தரவிடப் பட்டது. இந்நிலையில், தற்போது குடும்பத்துடன் வெளிநாடு செல்ல உள்ளதாகக் கூறி, அதற்காக நீதிமன்றத்திடம் குஷ்பு அனுமதி கேட்டிருந்தார். இதில், குஷ்பு வெளிநாடு செல்ல அனுமதி அளிக்கப்பட்டது.


முஸ்லிம்களை ஓரங்கட்டும்  இந்திய குடியுரிமை சட்டம்: துன் மகாதீர் கண்டனம்

இந்தியாவில் கொண்டு வரப்பட்டுள்ள குடியுரிமை சட்டத்தில் திட்டமிட்டு முஸ்லிம்கள் புறக்கணிக்கப்பட்டிருப்பது ஏன் என

பிரதமர் துன் டாக்டர் மகாதீர் முகமட் நேற்று கேள்வி

எழுப்பினார்.

இந்திய நாடாளுமன்றத்தில் அண்மையில் நிறைவேற்றப்பட்ட

இந்த குடியுரிமை சட்டம் குறித்து தமது ஆச்சரியத்தையும் கவலையையும் அவர் வெளிப்படுத்தினார்.

பாகிஸ்தான், வங்காள தேசம், ஆப்கானிஸ்தான் ஆகிய நாடுகளைச் சேர்ந்த முஸ்லிம் அல்லாதவர்கள் இயல்பாகவே இந்திய பிரஜைகளாகவே அண்மையில்

இந்திய

அரசாங்கம் இந்த சட்டத்தை

கொண்டு வந்தது.

தற்போது இந்த சட்டத்தை எதிர்த்து

இந்தியாவிலேயே

ஆர்ப்பாட்டங்கள் நடைபெறுகிறது.

இந்த நாட்டுக்கு வந்த

இந்தியர்களை நாம் ஏற்றுக் கொண்டோம். தகுதி

இல்லாத

நிலையிலும் கூட சீனர்களுக்கு நாம் குடியுரிமை தந்தோம்.

இன்று அரசாங்கத்தில் கூட அவர்கள் இருக்கிறார்கள்.

ஆனால் மதச்சார்பற்ற நாடு என்று கூறிக்கொள்ளும்

இந்தியாவிலோ முஸ்லிம்களுக்கான குடியுரிமை மறுக்கப்படுகிறது.

இதையெல்லாம் கண்டிப்பாக நாம் செய்ய மாட்டோம். அப்படி செய்தால்

இங்கே பெரும் குழப்பம் மூளும். இதனால் எல்லோருக்கும் பாதிப்பு வரும்.

இந்தியாவில்

கொண்டு வரப்பட்ட இந்த சட்டத்தினால் மரணங்கள் ஏற்படும் அளவிற்கு நிலைமை ஏற்பட்டிருக்கிறது.

70

ஆண்டுகளுக்கும் மேலாக அவர்கள் மற்றவர்களோடு எந்த பிரச்சினையும் இல்லாமல் அவர்கள் வாழும் போது இப்படி ஒரு சட்டத்தை கொண்டு வர

வேண்டிய அவசியம் என்ன என்று அவர் வினவினார்.


மைத்திரி அரசு படையினரை காட்டிக்கொடுக்கும் தேசத்துரோகத்தை செய்கிறது

ஜெனிவாவில் கடந்த 2015ஆம் ஆண்டு ஒக்டோபர் மாதம் நிறைவேற்றப்பட்ட யோசனையை முழுமையாக அமுல்படுத்த இலங்கை அரசாங்கம் மீண்டும் வாக்குறுதியளித்துள்ளதாக மகிந்த ராஜபக்ச தெரிவித்துள்ளார். தமக்குள் இருக்கும் தேசத்துரோக எண்ணம் காரணமாகவே இந்த அறிக்கையை அரசாங் கம் ஏற்றுக்கொண்டுள்ளதாகவும், இதனை தவிர வேறு காரணங்கள் இல்லை எனவும் முன்னாள் ஜனாதிபதி வெளியிட்டுள்ள அறிக்கையில் கூறியுள்ளார். கடந்த வாரம் முடிவடைந்த ஐ.நா மனித உரிமை பேரவையின் கூட்டத் தொடரில் 2015 ஆம் ஆண்டு இலங்கையின் அனுசரணையுடன் நிறைவேற் றப்பட்ட யோசனையை முழுமையாக அமுல்படுத்த அரசாங்கம் மீண்டும் வாக்குறுதியளித்துள்ளது. மேலும் இலங்கை படையினருக்கு எதிராக நிறைவேற்றப்படும் போர்க்குற்ற விசாரணை நீதிமன்ற பொறிமுறைக்கு மேற்குலக நாடுகளிடம் இருந்து நேர டியாக நிதியை பெற்றுக்கொள்ள இடமளிக்கவும் அரசாங்கம் மீண்டும் இணங்கியுள்ளது. இலங்கை படையினருக்கு எதிராக வழக்காட வெளிநாட்டு நீதி பதிகள் அழைக்கப்பட மாட்டார்கள் என பிரதமரும் அடிக்கடி கூறிய போதிலும், ஜெனிவாவில் இவர்கள் கடந்த வாரம் வழங்கிய வாக்குறுதி இதற்கு முற்றிலும் மாறானது. இதன் மூலம் நல்லாட்சி அரசாங்கத்தினர் இராணுவத்தினரை காட்டிக்கொடுக்கும் தேசத்துரோகி எண்ணத்துடன் செயற்பட்டுள்ளனர் என மகிந்த ராஜபக்ச மேலும் தெரிவித்துள்ளார்.


உள்நாட்டுத் தொழில்களை ஆக்கிரமிக்கும் அந்நிய நாட்டினர்.

கோலாலம்பூர்,

மலேசியாவில் சட்டவிரோத அந்நிய நாட்டினர் அதிகமான தொழில்களை ஆக்கிரமித்து வரும் விவகாரத்தில் உள்நாட்டு வர்த்தக, பயனீட்டாளர் துறை அமைச்சின் நடவடிக்கை என்ன என்ற கேள்வியை நண்பன் குழு இங்கு முன்வைக்கிறது. இந்திய பாரம்பரிய தொழில்களில் ஈடுபட்டு வருபவர்கள் அந்நிய தொழிலாளர்களுக்காக பல ஆண்டுகள் போராடி வருகின்றனர். அந்நிய தொழிலாளர்களை கொண்டு வரும் நடவடிக்கைகளை அரசு முடக்கி வைத்திருப்ப தால் இந்த வர்த்தகர்கள் பாதிப்பை எதிர்நோக்குவதுடன் பலர் தங்களின் வியாபாரத்தை விட்டு விலகிச் செல்கின்றனர்.

Read More: Malasyia Nanban Tamil Daily on 22.5.2019


எம்.ஏ.சி.சி.கழுகுப் பார்வையில் சிக்காமல் இருந்தால் மட்டுமே  ம.இ.கா.வேட்பாளராக நிறுத்தப்படுவது உறுதியாகும்.

வரும் 14-ஆவது பொதுத் தேர்தலில் வேட்பாளராக தேர்வு செய்யப்படவிருக்கும் ம.இ.கா. வேட்பாளர்கள் மலேசிய ஊழல் தடுப்பு ஆணையத்தின் (எம்.ஏ.சி.சி.) கழுகுப் பார்வையில் சிக்காமல் இருந்தால் மட்டுமே வேட்பாளராக நிறுத்தப்படுவது உறுதியாகும்.

பொதுத்தேர்தலில் போட்டியிடவிருக்கும் வேட்பாளர்களை தாங்கள் பரிசீலனை செய்யவிருப்பதாக எம்.ஏ.சி.சி அண்மையில் அறிவித்திருந்தது. தேசிய முன்னணி இதற்கு ஒப்புக் கொண்டுள்ள நிலையில் ம.இ.கா.வும் அவ்வாறே அதன் பட்டியலை எம்.ஏ.சி.சி.யின் பார்வைக்கு சமர்ப்பிக்கும் என்று கட்சியின் தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் கூறினார்.

தங்களின் வேட்பாளர் பட்டியலை பிரதமர் டத்தோஸ்ரீ நஜீப் துன் ரசாக்கிடம் ம.இ.கா வழங்கியிருப்பதாக தெரிவித்துள்ள டாக்டர் சுப்பிரமணியம், இப்பட்டியலை பிரதமர் அங்கீகரித்த பிறகு அது பரிசீலனைக்காக எம்.ஏ.சி.சி-யிடம் சமர்ப்பிக்கப்படும் என்று குறிப்பிட்டார்.

ம.இ.கா. போட்டியிடும் ஒவ்வொரு தொகுதியிலும், ஒன்றுக்கும் மேற்பட்ட  வேட்பாளர்களின் பெயர்களை ம.இ.கா. முன்மொழிந்துள்ளது. யார் சரியான வேட்பாளர் என்பதை பிரதமர் தேர்வு செய்வார். இளைய வாக்காளர்களை கவரும் வகையில் அதிகமான புதிய வேட்பாளர்களை பட்டியலில் இணைத்தி ருப்பதாக டாக்டர் சுப்பிரமணியம் சுட்டிக்காட்டினார்.

Read more: MALAYSIA NANBAN NEWSPAPER on 2.10.2017


நான் 2 புள்ளைகளுக்கு அம்மா, என்னை விட்டுடுங்க

பாலிவுட் நடிகர் சஞ்சய் தத்தின் வாழ்க்கை வரலாற்று படத்தில் நடிகை மாதுரி தீக்சித் பற்றிய விபரங்கள் இருக் காதாம். பிரபல பாலிவுட் நடிகர் சஞ்சய் தத்தின் வாழ்க்கை வரலாறை இயக்குனர் ராஜ்குமார் ஹிரானி படமாக் குகிறார். இந்த படத்தில் சஞ்சய் தத்தாக ரன்பிர் கபூர் நடிக்கிறார். ரன்பிர் தனது கதாபாத்திரமாக நடிப்பதை சஞ்சய் ஏற்கனவே கிண்டல் செய்துள்ளார். சஞ்சய் தத் பெரிய ஸ்டார் ஆனது, போதை-மது பழக்கத்தில் சிக்கியது, பெண்கள் தொடர்பு, சட்டவிரோதமாக ஆயுதம் வைத்திருந்து சிறைக்கு சென்றது ஆகிய விபரங்கள் படத்தில் இருக்குமாம். பிரபல பாலிவுட் நடிகை மாதுரி தீக்சித் 1990களில் சஞ்சய் தத்தை காதலித்தார். டாக்டர் ஒருவரை திருமணம் செய்து இரண்டு மகன் களுக்கு தாயான மாதுரி தன்னை பற்றிய விபரத்தை படத்தில் வைக்க வேண்டாம் என ஹிரானிக்கு கோரிக்கை விடுத்தாராம். இதையடுத்து படத்தில் இருந்து மாதுரியின் விபரங்கள் மட்டும் நீக்கப்பட்டுள்ளதாம். சஞ்சய் தத் படத்தில் சோனம் கபூர் மற்றும் ராதிகா ஆப்தே ஆகியோர் நடிக்கிறார்கள். படம் கிறிஸ்துமஸ் ஸ்பெஷலாக வெளியிடப்படுமாம்.


உடல் வலிமை கூடும் என நம்பி அணிலை உண்ட தம்பதி பலி

உள்ளான்பத்தர்,

மங்கோலியா நாட்டில் அணிலை பச்சையாக சாப்பிட்டால் உடல் வலிமை கூடும் என்ற நம்பிக்கையில் அதனை உண்ட தம்பதியர்  உயிரிழந்தனர். இச்சம்பவம் அப்பகுதியில் அனைவரையும் அதிர்ச்சிக்கு உள்ளாக்கியது. உடல்நலனை பாதுகாக்க நம்மில் பலரும் ஒவ்வொரு புதிய வழிமுறைகளை கையாள்வது வழக்கம். உடல் நலனில் ஆர்வம் காட்டும் நம்மில் பலர், தொடர்ந்து அந்த வழிமுறைகளை கடைப்பிடிப்பதும் கடினம் என்பதையும் மறுக்க முடியாது.

மங்கோலியா நாட்டில் வசிக்கும் சிலர் அணிலை சமைக்காமல் பச்சையாக உண்டால் உடல் வலிமை பெறும் என்ற நம்பிக்கை கொண்டவர்கள் ஆவர். மங்கோலியா மற்றும் ரஷ்யாவின் எல்லைப்பகுதியில் சகானூர் எனும் சிறிய நகரம் உள்ளது. இந்நகரத்தில் வசிக்கும் தம்பதி கடந்த வாரம், மர்மூத் எனும் ஒரு வகை அணிலை பிடித்து சமைக்காமல் அதன் கிட்னி  வயிற்றுப்பகுதி, பித்தப்பை ஆகியவற்றை உண்டனர்.

இதையடுத்து அவர்களுக்கு உடல் சோர்வு மற்றும் காய்ச்சல் ஏற்பட்டுள்ளது.  மருத்துவமனைக்கு செல்லும்போது இருவருக்கும் பிளேக் இருப்பது பரிசோதனையில் தெரிய வந்துள்ளது.  அதன் பின்னர் இரண்டு தினங்களில் அந்த நபர் இறந்து விட்டார். அவரின் மனைவி தொடர்ந்து சிகிச்சைக்கு உட்ப டுத்தப்பட்டார். கடந்த மே 1 ஆம் தேதி அவரும்  உயிரிழந்தார். இந்த தம்பதிக்கு 4 குழந்தைகள் இருக்கின்றனர். இச்சம்பவம் அப்பகுதியில் வசிக்கும் மக்க ளிடையே பெரும் அதிர்ச்சியை ஏற்படுத்தியுள்ளது.


ஊழல் வழக்கில் மாலத்தீவு முன்னாள் அதிபரை கைது செய்ய உத்தரவு

மாலே,

15 லட்சம் அமெரிக்க டாலர் அளவிலான ஊழல் வழக்கில் மாலத்தீவு முன்னாள் அதிபர் அப்துல் யாமீனை கைது செய்து சிறையில் அடைக்குமாறு அந்நாட்டின் நீதிமன்றம் உத்தரவிட்டது. இந்திய பெருங்கடல் பகுதியில் அமைந்துள்ள மாலத்தீவில் கடந்த ஆண்டு செப்டம்பர் மாதம் 23ஆம் தேதி அதிபர் பதவிக்கான தேர்தல் நடைபெற்றது.

மாலத்தீவு முன்னேற்றக் கட்சி சார்பில் போட்டியிட்ட அதிபர் அப்துல்லா யாமீன், எதிர்க்கட்சியான மாலத் தீவு ஜனநாயக கட்சி வேட்பாளர் இப்ராஹிம் முகமது சோலியிடம் தோல்வியடைந்தார்.  இதற்கிடையில் தனது பதவி, அதிகாரத்தை தவறாகப் பயன்படுத்தி தேர்தல் செலவுகளுக்கு சுமார் 15 லட்சம் டாலர்கள் அளவுக்கு முறைகேடாக நிதி திரட்டியதாக முன்னாள் அதிபர் அப்துல்லா யாமீனுக்கு எதிராக குற்றச்சாட்டு எழுந்தது.

இவ்விவகாரம் தொடர்பாக அவரிடம் போலீசார் விசாரணை நடத்தி வந்த நிலையில், அப்துல்லா யாமீனுக்கு சொந்தமான வங்கிக் கணக்கில் உள்ள சுமார் 65 லட்சம் டாலர் மதிப்பிலான பணத்தை போலீசார் முடக்கினர். இவ்விவகாரம் தொடர்பாக முன்னாள் அதிபருக்கு எதிராக கடந்த வாரம் நீதிமன்றத்தில் குற்றச்சாட்டு பதிவு செய்யப்பட்டது.

இவ்வழக்கு விசாரணைக்கு வந்தபோது போலீஸ் தரப்பில் தாக்கல் செய்யப்பட்ட ஆதாரங்களின் அடிப்படையில் முன்னாள் அதிபர் அப்துல்லா யாமீனை கைது செய்து சிறையில் அடைக்குமாறு நீதிபதி உத்தரவிட்டார்.


மெட்ரிகுலேஷன் இட ஒதுக்கீட்டு விவகாரத்தில் தேசிய முன்னணி பாணியில் மஸ்லீ.

ஜார்ஜ்டவுன்,

மெட்ரிகுலேஷன் இட ஒதுக்கீடு விவகாரத்தில் தம் சகாவான கல்வியமைச்சர் மஸ்லீ மாலிக் தேசிய முன்னணி அரசியல்வாதிகள் போல் செயல்படுவதாக பினாங்கு துணை முதலமைச்சர் பேராசிரியர் பி.ராமசாமி வருணித்துள்ளார்.வேலை தேடும் பூமிபுத்ராக்களுக்கு எதிராக தனியார் துறையினர் பாகுபாடு காட்டுவதாகவும் மஸ்லீ கூறியிருந்தார். இந்த விவகாரங்களில் அவர் தெரிவித்த கருத்துகளைப் பற்றி குறிப்பிட்ட ராமசாமி, மஸ்லீக்கும் அவர்களுக்கும் வித்தியாசம் இல்லை என்றார்.

Read More: Malaysia Nanban Tamil Daily on 18.5.2019


ஹிண்ட்ராஃப் தீவிரவாத அமைப்பா?

ஹிண்ட்ராஃப் இயக்கம் ஒரு தீவிரவாத அமைப்பு என்றும் அதைத் தடை செய்யவேண்டும் என்றும் இதற்காக ‘ஐஎஸ்ஏ’ என்னும் உள்நாட்டுப் பாதுகாப்புச் சட்டத்தை மீண்டும் நடைமுறைப்படுத்த வேண்டும் என்றும் 22 மலாய் அமைப்புகள் கூட்டாக அறிக்கை வெளியிட்டது அக்கிரமம், அபாண்டம் ஆகும். அதைவிட வேதனையானது, இதன் தொடர்பில் ஏனைய அரசியல்,சமூக இயக்கங்கள் அமைதி காப்பது ஏன் என்று ஹிண்ட்ராஃப் இயக்கத் தலைவர் பொன்.வேதமூர்த்தி வேதனையைத் தெரிவித்துள்ளார். இந்த நாட்டில் அரசியல் விழிப்புணர்வுக் காகவும் சமய நல்லிணக்கத்திற்காகவும் சமூக விழிப்புணர்வுக்காகவும் எந்தவித பிரதிபலனையும் எதிர்பார்க் காமல் தொடர்ந்து குரல் கொடுக்கும் ஒரே இயக்கம் ஹிண்ட்ராஃப் இயக்கமாகும். கடந்த 2008 ஆம் ஆண்டில் அரசியல் மறுமலர்ச்சி ஏற்படுவதற்குக் கார ணம் எங்களின் ஹிண்ட்ராஃப் இயக்கம்தான். நாங்கள் மட்டும் இல்லையென்றால், கடந்த 12 ஆவது பொதுத் தேர்தலில் மக்கள் கூட்டணி மறுமலர்ச்சி அடைந்திருக்காது. அத்துடன், தேசிய முன்னணி நாடாளுமன்றத்தில் மூன்றில் இரு மடங்கு பெரும்பான்மையை இழப்பதற்கும் அதற்கு அரசியல் கடிவாளம் போடப்பட்ட தற்கும் ஹிண்ட்ராஃப் இயக்கம்தான் காரணம். அதைப்போல பேரா, பினாங்கு, சிலாங்கூர் ஆகிய முக்கியமான மாநிலங்களில் அரசியல் மாற்றம் ஏற்பட் டதற்கும் ஹிண்ட்ராஃப் இயக்கம்தான் ஆதாரமாகும். நாடு விடுதலை அடைந்தது முதலே, இறுமாப்புடன் நடந்து கொள்ளும் தேசிய முன்னணியில் இந்த அளவிற்கு சிறுமாற்றம் ஏற்பட்ட தற்கும் ஹிண்ட்ராஃப் இயக்கம்தான் பங்களித்துள்ளது. ஹிண்ட்ராஃப் இயக்கம் மட்டும் தோன்றி இருக்காவிட்டால், ஆலயங்கள் வகைத்தொகை இல்லாமல் தொடர்ந்து உடைபட்டுக் கொண்டிருக்கும். தடுப்புக் காவல் மரணங்களும் ஏகமாகத் தொடர்ந்து கொண்டிருக்கும். தமிழ்ப் பள்ளிகளுக்கு தேசிய முன்னணி சார்பிலும் மக்கள் கூட்டணி மாநில அரசுகளின் சார்பிலும் இப்படி மாறி மாறி மானியம் அளிக்கும் நிலை ஏற்பட்டிருக்காது. ஆலய நிர்வாகங்களுக்கு பல மில்லியன் கணக்கில் நிதியும் கிடைத்திருக்காது. இந்த மாற்றங்களுக்கெல்லாம் காரணம் ஹிண்ட்ராஃப் இயக்கத்தின் போராட்டமும் அதன் தொடர் நடவடிக்கையும்தான் என்பதை எவராவது மறுக்க முடியுமா? இப்பொழுதுகூட, ஸாஹிர் நாயக்கின் நடவடிக்கையால் நாட்டின் பாதுகாப்பிற்கும் நல்லிணக்கத்திற்கும் பங்கம் ஏற்பட்டுள்ளதையாவது யாரும் மாற்றிச் சொல்ல முடியுமா? அவருக்கு காதும் காதும் வைத்தாற்போல நிரந்தர குடியிருப்புத் தகுதி அளிக்கப்பட்டதை முதன்முதலில் இந்த நாட்டு மக்களுக்கு சொன்னது இதே இயக்கம்தான். இந்த ஸாஹிர் நாயக்கிற்கு, இந்தியாவிலும் வங்காள தேசத்திலும் என்ன நிலை என்பதை சம்பந்தப்பட்ட 22 மலாய் அமைப்புகளும் இந்த நாட்டு மக்களுக்கு சொல்ல வேண்டியதுதானே? அதை விடுத்து ஹிண்ட்ராஃப் இயக்கத்தைத் தடைசெய்ய வேண்டும் என்பது அபாண்டமும் அநியாயமும் ஆகும். குறிப்பாக, இந்த நாட்டின்மீது அவர்களுக்கு அக்கறை இல்லை என்பது புலனாகிறது. அதைவிட, இதைப் பார்த்துக் கொண்டு அமைதி காக்கும் அரசியல்-சமூக இயக்கங்களின் போக்கு வேதனைக்குரியது என்று இந்த நாட்டின் ’ஒடுக்கப்பட்ட மக்களின் உரிமைக் குரலான’ ஹிண்ட்ராஃப் இயக்கத் தலைவரும் வழக்கறிஞரும் முன்னாள் துணை அமைச்சருமான பொன்.வேதமூர்த்தி வெளியிட்ட அறிக்கையில் தெரிவித்துள்ளார்.-தி மலேசியன் டைம்ஸ்


மகிந்தவே எதிர்க்கட்சித் தலைவர்  சபாநாயகர் அறிவிப்பு

கொழும்பு,

நாடாளுமன்றத்தில் எதிர்க்கட்சித் தலைவராக மகிந்த ராஜபக்சேவை ஏற்றுக் கொண்ட தனது முடிவில் எந்த மாற்றமும் இல்லை என்று சபாநாயகர் கரு ஜெயசூரியா தெரிவித்துள்ளார். நேற்று நடந்த கட்சித் தலைவர்கள் கூட்டத்தில் சபாநாயகர் கரு ஜெயசூரியா இதனைத் தெரிவித்துள்ளார். இந்தக் கூட்டத்தில் மனோ கணேசனும் ரவூப் ஹக்கீமும் எதிர்க்கட்சித் தலைவர் பதவியை வகிப்பதற்கான மகிந்த ராஜபக்சேவின் நிலை தொடர்பாக கேள்வி எழுப்பியிருந்தனர்.

எதிர்க்கட்சித் தலைவராக நியமிக்கப்பட்ட மகிந்த ராஜபக்சே நாடாளுமன்ற வசதிகளைப் பயன்படுத்த முடியுமா என்பது குறித்து யாரேனும் விரும்பினால் நீதிமன்றத்தை நாட முடியும் என்றும் சபாநாயகர் தெரிவித்துள்ளார். அப்போது இந்த விவகாரத்தை சபாநாயகர் தீர்க்க முடியும் என்றும், அதற்கான அதிகாரம் சபாநாயகருக்கு இருப்பதாகவும் மனோ கணேசனும், ரவூப் ஹக்கீமும் சுட்டிக் காட்டினர்.

நாடாளுமன்றத்தில் அங்கம் வகிக்காத கட்சி ஒன்றுக்கு தாவிய மகிந்த ராஜபக்சே எதிர்க்கட்சித் தலைவராக பதவி வகிக்க முடியாது. இது தொடர்பாக தேர்வுக் குழுவொன்றை நியமிக்குமாறு  சபாநாயகரிடம் மனோ கணேசனும் ஹக்கீமும் கோரிக்கை விடுத்திருந்தனர். எனினும் அந்தக் கோரிக்கையை சபாநாயகர் நிராகரித்து விட்டார்.


ஆனந்த கிருஷ்ணன் பிடி ஆணை?

கோடீஸ்வரர் டான்ஸ்ரீ டி.ஆனந்த கிருஷ்ணன், ஆஸ்ட்ரோ ஆல் ஆசியா நெட்வொர்க்ஸின் துணைத்தலைவர் ரால்ப் மார்ஷல் ஆகியோருக்கு எதிராக இந்திய அதிகாரிகள் பிடி ஆணை பிறப்பித்திருப்பதாக வெளியாகியிருக்கும் தகவல் தொடர்பான விவகாரத்தில் தேசிய போலீஸ் படைத் தலைவர் (ஐஜிபி) டான்ஸ்ரீ காலிட் அபு பக்கார் முந்திக் கொண்டு கருத்துரைத்து குழப்பத்தை ஏற்படுத்துகிறார் என்று வழக்கறிஞர் எஸ்.என்.நாயர் கூறினார். மலேசிய சட்டத்துறை தலைவர் (ஏஜி) ஒப்புதல் வழங்கிய பின்னரே, இந்திய அதிகாரிகளின் பிடி ஆணை தொடர்பாக மலேசிய போலீசார் நடவடிக்கையில் இறங்க முடியும் என்று நாயர் கூறினார். சம்பந்தப்பட்டவர்களை அயல்நாட்டில் ஒப்படைப்பதற்கான உத்தரவும் பிடி ஆணையும் ஒன்றாக பிறப்பிக்கப்படுவதுதான் வழக்கம் என்றும் அவர் குறிப்பிட்டார். எனினும், அவர்கள் இருவரும் பிடி ஆணையையும், அயல்நாட்டில் ஒப்படைப்பதற்கான உத்தரவையும் எதிர்த்து வழக்கு தொடுக்க முடியும். எனினும் இதற்கு கால அவகாசம் தேவைப்படும் என்று அவர் எப்எம்டியிடம் கூறினார். அயல்நாட்டில் ஒப்படைப்பதற்கான உத்தரவு இல்லாமல், அவ்விருவரையும் கைது செய்ய இந்தியா வெளியிட்டிருக்கும் பிடி ஆணை தொடர்பாக போலீசார் நடவடிக்கையில் இறங்க முடியாது என ஐஜிபி காலிட் நேற்று முன்தினம் கூறியிருந்தது மீது வழக்கறிஞர் இவ்வாறு கருத்துரைத்தார். ஐஜிபி முந்திக் கொண்டு அறிக்கை வெளியிட்டிருக்கிறார். பிடி ஆணையை செயல்படுத்தாமல், அயல்நாட்டிடம் எவரையும் ஒப்படைக்க முடியாது. இவை இரண்டும் ஒன்றாக செயல்படுத்தப்பட வேண்டும் என்றார் அவர். பிடி ஆணையையும் அயல்நாட்டில் ஒப்படைக்கும்படி கோரும் உத்தரவையும் செயல்படுத்த மலேசிய ஏஜியின் உதவியை இந்தியா நாடியதா என்பது பத்திரிகை தகவலை வைத்து பார்க்கும் போது தெளிவாக தெரியவில்லை என்று நாயர் கூறினார். அவர்கள் இருவருக்கும் எதிராக நடவடிக்கை எடுக்கும் விவகாரத்தில் மலேசிய அதிகாரிகளிடம் இருந்து இந்தியாவின் மத்திய புலனாய்வுத்துறை (சிபிஐ) இடையூறுகளை எதிர்நோக்குவதாக தெரிய வருவதால், சிபிஐ மீண்டும் மலேசியாவிடம் விண்ணப்பிக்கலாம் என்றும் நாயர் விவரித்தார். இண்டர்போலின் உதவியையும் இந்தியா நாட முடியும் என்றார் அவர். அவ்விருவரும் வெளிநாடுகளுக்குச் செல்வார்களேயானால் அங்குள்ள இண்டர்போல் அதிகாரிகள் அவர்களை கைது செய்து இந்தியாவிடம் ஒப்படைக்க முடியும் என்று அவர் மேலும் கூறினார்.


பொருளாதார விஷயத்தில் அரசு  யதார்த்த நிலையைக் கடைப்பிடிக்கிறது!

நாட்டின் குறுகிய கால மற்றும் நீண்டகால நலன்களை பாதுகாக்கும் வண்ணம் அரசாங்கம் துணிவான நடவடிக்கைகளை எடுத்துள்ளது என்று நிதியமைச் சருமான டத்தோஸ்ரீ நஜீப் துன் ரசாக் தெரிவித்தார். வெறும் புகழ்ச்சியாக அது காரியமாற்ற விரும்பவில்லை. யதார்த்த நிலைக்கு ஏற்றவாறு நாங்கள் செயல்படுகிறோம். எதிர்க்கட்சியின் பாணியினை நாம் கடைப்பிடிக்க வேண்டுமானால் யதார்த்த நிலையினை விட்டு நாம் விலக வேண்டி வரும். எது சாத்தியம்; எது சாத் தியமில்லை என்று எதிர்க்கட்சிக்கு நன்கு தெரிந்திருந்தும் அதிகாரத்திற்கு வந்தால் அதனை செய்வேன் இதனை செய்வேன் என்று அர்த்த மற்ற வாக் குறுதிகளை வழங்குகிறது. அரசாங்கம் என்ற முறையில் நாங்கள் இவர்களைப் போல நடந்து கொள்ளலாகாது. எந்தவொரு முடிவுகள் நாங்கள் எடுத்த போதிலும் நாம் இவற்றிற்கு பொறுப்பு டைமை கொண்டவர்களாக இருப்போம். நேற்று நிதியமைச்சின் பணியாளர்களுக்கு தலைசிறந்த விருது வழங்கும் வைபவம் நடைபெற் றது. நிதியமைச்சர் டத்தோஸ்ரீ நஜீப் துன் ரசாக் இந்த வைப வத்தில் உரையாற்றினார். செலவு செய்வதில் அரசாங்கம் சிக்கனத்தை கடைப்பிடித்து வருகிறது. நாட்டின் பொருளாதார அடைவு நிலை இதற்கு சான்று பகரும். நாட்டின் வளர்ச்சி சராசரி 4.3 விழுக்காட்டிலிருந்து 4.8 விழுக் காடு என்று நிதியமைச்சர் சுட்டிக் காட்டினார்.


இலங்கையில் மீண்டும் விடுதலைப் போராட்டம்!

இலங்கையில் மீண்டும் விடுதலைப் போராட்டமொன்றை மேற்கொள்வது தொடர்பில் தமிழ்நாட்டின் மே-17 இயக்கம் ஆலோசனையொன்றை நடத்தி யுள்ளதாக கொழும்பு சிங்கள ஊடகமொன்று செய்தி வெளியிட்டுள்ளது. மேலும், ஐக்கிய நாடுகள் மனித உரிமை ஆணையத்தின் வருடாந்த அமர்வில் இலங்கை தொடர்பில் மே-17 இயக்கத்தின் ஒருங்கிணைப்பாளர் திருமுருகன் காந்தி கடுமையான விமர்சனங்களை முன்வைத்திருந்தார். குறித்த அமர்வில் கலந்துகொண்டிருந்த இலங்கையின் தமிழ் அரசியல்வாதிகளை சந்தித்து உரையாடிய அவர், மீண்டும் போராட்டங்களை ஆரம்பிப்பது தொடர்பில் ஆலோசனைகளும் வழங்கியுள்ளார். தமிழ் மக்கள், தங்களைத் தாங்களே நிர்வகிக்கும் அரசியல் அதிகாரத்தைப் பெறுவதாயின் போராட்டங்கள் மேற்கொள்ளப்பட வேண்டும் என்றும் அவர் வலியுறுத்தியுள்ளார். அத்துடன் தேர்தல்முறை தொடர்பில் எந்தவொரு நம்பிக்கையும் வைக்கமுடியாது என்று அவர் தெரிவித்துள்ளதாகவும் குறித்த செய்தியில் தொடர்ந்தும் குறிப்பிடப்பட்டுள்ளது.


காஷ்மீரின் புதிய முதல்வராகிறார் புகாரி!

காஷ்மீரில் பாஜகவுடன் பிடிபி எனப்படும் மக்கள் ஜனநாயக கட்சி கூட்டணி வைத்து ஆட்சி செய்து வந்தது. இந்த ஆட்சியில் முதல்வராக பிடிபி தலைவர் மெகபூபா முப்தி பதவி வகித்தார். கருத்து வேறுபாடு காராணமாக பாஜக அவர்களுக்கு தந்த ஆதரவை திரும்ப பெற்றது. இதனை அடுத்து அங்கு ஜனாதிபதி ஆட்சி நடைபெற்றது. இந்த ஆட்சி டிசம்பர் 19ஆம் தேதியுடன் முடிவடைகிறது. ஜனாதிபதி ஆட்சி அமைந்தபோதிலும் அங்கு இன்னும் சட்டசபை கலைக்கப்படவில்லை.

இந்நிலையில், இந்நிலையில், காஷ்மீரில் மக்கள் ஜனநாயக கட்சி, தேசிய மாநாடு கட்சி, காங்கிரஸ் ஆகியவை கூட்டணி அமைத்து ஆட்சி அமைக்க முடிவு செய்துள்ளன.  இது தொடர்பாக ஆலோசனை கூட்டம் நடந்து வருகிறது. மக்கள் ஜனநாயக கட்சியின் அல்தாப் புகாரியை முதல்வர் பதவிக்கு 3 கட்சிகளும் முன்மொழிந்துள்ளன. இதில் இறுதி முடிவு விரைவில் எடுக்கப்பட உள்ளது. கூட்டணி அமைப்பதை அல்தாப் புகாரியும் உறுதி செய்துள்ளார்.

இது தொடர்பாக கருத்து தெரிவித்துள்ள பாஜக எம்.எல்.ஏ கவிந்தர் குப்தா, இவர்கள் கூட்டணி பின்னணியில் பாகிஸ்தான் உள்ளது. கூட்டணி தொடர்பான ஆலோசனை கூட்டத்தை துபாயில், பாகிஸ்தான் ஏற்பாடு செய்ததாக கூறியுள்ளார்.


மூட்டைப் பூச்சிகளின் மத்தியில்  வாழ்க்கை!

தங்களுக்கு வேறு இடம் இல்லாததால் மூட்டைப் பூச்சிகளின் கடியில் தனது பிள்ளைகளுடன் இரவில் தூங்குவது கொடுமையாக இருப்பதாக 38 வயது டைய ஆர்.லெட்சுமி தனது மனக்கு முறலை வெளியிட்டார். பாசிர் கூடாங்கிலுள்ள தொழிற் சாலையொன்றில் துப்புரவு பணியினை மேற்கொண்டுள்ள ஆர்.லெட்சுமி தானும் தனது 10, 12 வயதுடைய இரு பெண் பிள்ளைகளும் தாமான் கோத்தா மாசாய் கடை வீட்டின் மேல் மாடியில் கடந்த ஏழு மாதங்களாக வாடகைக்கு இருந்து வருவதாக தெரிவித்த அவர் இரவில் மூட்டை பூச்சிகளின் கொடுமையால் தானும் தனது இரு பிள்ளைகளும் அரிப்பினால் அவதியுறுவதாகவும் குறிப்பிட்டார். தனது கடைசி மகளுக்கு உடல் முழுவதும் தடிப்பு ஏற்பட்டு ஊசி போடும் நிலைக்கு வந்து விட்டதாக தெரிவித்த ஆர்.லெட்சுமி பலகையைக் கொண்டு அறை தடுக்கப்பட்டதால் தினமும் அதிகமான மூட்டைப் பூச்சிகள் படையெடுத்து எங்களின் இரத்தத்தை உறிஞ்சி வருவதாகவும் குறிப்பிட்டார். பலகை யைக் கொண்டு அறை தடுக்கப்பட்டதால் அறை எப்போதும் இருளை சூழ்ந்து கொண்டிருப்பதாக குறிப்பிட்ட ஆர்.லெட்சுமி தனது இரு பிள்ளைகளின் உடல் நலம் குறித்து கவலைப்படுவதாகவும் தெரிவித் தார். கடந்த ஆண்டு முதல் தனியாக வாழும் ஆர்.லெட்சுமி ஆயிரம் வெள்ளி வருமானத்தைக் கொண்டு வேறு வாடகை வீட்டை பார்க்க முடியாத சூழ் நிலையில் தற்போதைய வாடகை வீட்டுக்கும் ஒரு மாதம் பாக்கி இருப்பதாக தெரிவித்த அவர் எனினும் தனக்கு இடம் கொடுத்து உதவிய உரிமையா ளருக்கு நன்றி கூறுவ தாகவும் தெரிவித்தார். ஆர்.லெட்சுமிக்கு மாற்று வாடகை வீடு கிடைக்க ஜொகூர் மந்திரி புசாரிடம் தகவல் வழங்கப்பட்டுள்ள தாகவும் மஇகா கிளைத் தலைவர் கே.விஜயன் தெரிவித்தார்.


சபாநாயகர் தனபாலுடன் எடப்பாடி அவசர ஆலோசனை.

சென்னை: சட்டசபையை கூட்ட திமுக கோரிக்கை விடுத்துள்ள நிலையில் முதல்வர் எடப்பாடி பழனிச்சாமி, சபாநாயகர் தனபாலை சந்தித்து ஆலோ சனை நடத்தி வருகிறார்.தமிழக பட்ஜெட் கூட்டத் தொடர் கடந்த மார்ச் 16-ஆம் தேதி நடைபெற்றது. அன்று நிதி அமைச்சர் ஜெயகுமார் பட்ஜெட்டை தாக்கல் செய்தார். பட்ஜெட் தாக்கல் முடிந்ததும், பேரவைத் தலைவர் பி.தனபால் தலைமையில் அலுவல் ஆய்வுக்குழு கூடி பேரவையை எத்தனை நாள் நடத்துவது என்று முடிவு செய்தனர். 2017-18ம் ஆண்டுக்கான முன்பண மானியக் கோரிக்கைகளும் 2016-17-ம் ஆண்டுக் கான இறுதி துணை நிதிநிலை அறிக்கையும் மார்ச் 23-ம் தேதி தாக்கல் செய்யப்படுவதாக தெரிவிக்கப்பட்டது. இந்நிலையில் மானியக் கோரிக்கைகள் குறித்து விவாதங்கள் நடத்தப்படாமலேயே கூட்டத் தொடரை முடித்து விட்டதால் மீண்டும் சட்டசபையை கூட் வேண்டும் என்று திமுக கூட்டத்தில் தீர்மானம் நிறைவேற்றப்பட்டது. மானியக் கோரிக்கைகள் குறித்து விவாதம் நடத்த வேண்டும் என்ற அந்த தீர்மான நகலை சபாநாயகர் தனபாலிடம் திமுகவினர் அளித்தனர். பின்னர் திமுக கொறடா சக்கரபாணி, முதல்வரை சந்தித்து தீர்மான மனுவை அளித்தார். விரைவில் பேரவையை கூட்ட நடவடிக்கை எடுக்கப்படும் என்று முதல்வர் உறுதியளித்துள்ளதாக சக்கரபாணி செய்தியாளர்களிடம் கூறினார். இந்த சூழலில் முதல்வர் எடப்பாடி பழனிச்சாமி, சபாநாயகர் தனபாலுடன் ஆலோசனை நடத்தி வருவது முக்கியத்துவம் வாய்ந்ததாக கருதப்படுகிறது.


மலாக்கா ஆங்கில சொல் இனி பயன்படுத்தப்படாது.

'Malacca' என்று பயன்படுத்தப்பட்டு வந்த ஆங்கில சொல் இனி பயன்படுத்தப்படாது என்று மலாக்கா மாநில ஆட்சிக்குழு நேற்று முடிவு செய்துள்ளது. 'Melaka' என்ற மலாய் சொல் மட்டுமே பயன்படுத்தப்படும் என்று மலாக்கா மாநில அரசாங்க செயலாளர் டத்தோஸ்ரீ நாயிம் அபு பாக்கா தெரிவித்தார். மலாக்கா என்ற சொல் மலாய் மற்றும் ஆங்கில பயன்பாட்டில் ஒரே மாதிரியாக இருக்க வேண்டும் என்ற நோக்கில் இந்த முடிவு எடுக்கப்பட்டுள்ளதாக அவர் சொன்னார்.


நேர்முகத் தேர்வில் தோல்வி கண்டுள்ள 10 ஆசிரியர்களின் எதிர்காலம் கேள்விக்கிடம்

(எஸ்.எஸ்.பரதன்) தஞ்சோங் மாலிம்,

இங்குள்ள உப்சி (சுல்தான் இட்ரிஸ்) பல்கலைக்கழகத்தில் தமிழ் மொழி பட்டப்படிப்பை முடித்து, கல்வி சேவைத் துறையின் நேர்முகத் தேர்வில் தோல்வி கண்டுள்ள 10 ஆசிரியர்களின் எதிர்காலம் கேள்விக்கிடமாகியுள்ளது. அவர்களின் இந்நிலையைக் கண்டு பெற்றோர்கள் கலக்கம் கொண்டுள்ளனர்.  கடந்த 2016, 2017 ஆம் ஆண்டுகளில் தமிழ்மொழித் துறையில் ஆசிரியர் பட்டப் படிப்பினை முடித்த 52 பேர், கடந்த ஆண்டு ஏப்ரல் மாதத்தில் கல்வித் துறை நேர்முகத் தேர்வுக்கு அழைக்கப் பட்டிருந்தனர்.

Read More: Malaysia Nanban Tamil Daily on 19.2.2018


அமெரிக்கப் பெண்கள் ட்ரம்புக்கு ஓட்டுப் போடக் கூடாது!-

அமெரிக்கப் பெண்கள் ட்ரம்ப்புக்கு ஓட்டுப் போடக் கூடாது என வேண்டுகோள் விடுத்துள்ளார் அதிபர் ஒபாமாவின் மனைவி மிஷல் ஒபாமா. ஒபாமாவின் பதவிக்காலம் நிறைவு பெறுவதால், புதிய ஜனாதிபதியை தேர்ந்தெடுப்பதற்கான தேர்தல் அமெரிக் காவில் நவம்பர் 8-ந் தேதி நடக்கிறது. இந்த தேர்தலில் குடியரசு கட்சி சார்பில் தொழில் அதிபரும், பெரும் கோடீசுவரருமான டொனால்ட் டிரம்ப்பும், ஜனநாயக கட்சியின் சார்பில் ஹிலரி கிளிண்டனும் போட்டி யிடுகின்றனர். தற்போது அங்கு தேர்தல் பிரசாரம் இறுதிகட்டத்தை எட்டியுள்ளது. டொனால்ட் டிரம்ப் தொடர்ந்து சர்ச்சைகளில் சிக்கி தவித்து வருகிறார். அந்த வகையில், அவர் கடந்த 2005-ம் ஆண்டு பெண்களைப் பற்றி மிக மோசமாக கருத்து தெரிவித்திருக்கிறார். அப்போது அவர் தான், பெண்களிடம் மோசமாக நடந்து கொண்டது பற்றி குறிப்பிட்டதுடன், பிரபலமாக இருக்கிறபோது ஒருவர் எதையும் செய்யலாம் என கூறி உள்ளார். இது தொடர்பாக வீடியோ வெளியானது அவருக்கு பெரும் தலைவலியாக அமைந்தது. அவர் மன்னிப்பு கேட்டபோதும், அவரது சொந்தக் கட்சியிலேயே அவருக்கு எதிராக புயல் வீசுகிறது. தற்போது தங்களிடம் டிரம்ப் தவறாக நடந்து கொண்டதாக 3 பெண்கள் குற்றம்சாட்டி உள்ளனர். ராய்ட்டர்ஸ் செய்தி நிறுவனம் நடத்திய கருத்து கணிப்பில் ஹிலாரியை விட டிரம்ப் 8 சதவீத புள்ளிகள் பின்தங்கிய நிலையிலேயே உள்ளார். அமெரிக்க அதிபர் தேர்தல் போட்டிக்கான வேட்பாளரான டொனால்டு டிரம்ப் பெண்களை அவதூறாகப் பேசியதை அமெரிக்காவின் முதல் பெண்மணி மிஷல் ஒபாமா வன்மையாகக் கண்டித்துள்ளார். நியூஹாம்ஷயரில் நடந்த பிரசாரக் கூட்டத்தில் அவர் பேசுகையில், "டிரம்பின் செயல் நாட்டுக்கே பெரும் அவமானத்தைத் தரக் கூடியது. அமெரிக்க அதிபர் தேர்தலில் குடியரசுக் கட்சியின் சார்பில் போட்டியிடும் டிரம்பின் வார்த்தைகளையும் செயல்களையும் பொறுத்துக்கொள்ள முடியாது. அவரின் வார்த்தைகள் அதிர்ச்சியூட்டக்கூடியவை. தலைவர்களுக்கு நாகரீகம் அவசியம். இது வழக்கமான அரசியல் அல்ல. வாக்களிப்பது முக்கியம். அதே நேரம் டிரம்ப் போன்ற வேட்பாளர்களுக்கு எதிராகப் பெண்கள் வாக்களிக்க வேண்டும்," என்றார்.


ஸாஹிர் நாயக்கின் நிரந்தர குடிவாசி தகுதியை நீக்குவதில் அரசாங்கம் உள்நோக்கம்?

(தஞ்சோங் மாலிம்) நேற்று முன்தினம் நடை பெற்ற தேசிய உருமாற்றுத் திட்டம் 2050 கலந்துரை யாடலில் இந்திய இளைஞர் கள் கலந்து கொண்ட நிகழ் வில் மஇகா தேசிய தலைவர் டத்தோஸ்ரீ டாக்டர் சுப்பிர மணியத்திடம் கேட்கப்பட்ட கேள்விக்கு பிரச்சினைக்குரிய இந்திய மதபோதகர் ஸாஹிர் நாயக் கிற்கு இந்த நாட்டில் இடமில்லை என கூறியிருந்தார். ஸாஹிர் நாயக்கின் வருகையால் இஸ்லாம் மதத்திற்கு எந்தவொரு மேம்பாடும் நிகழப் போவதில்லை எனவும் கூறியிருந்த அவரின் பதில் ஸாஹிரின் நிரந்தரக் குடிவாசி தகுதிக்கு அவரோ, ம.இ. காவோ அல்லது அரசாங்கமோ எந்தவொரு மாற்றத்தைக் கொண்டுவரப் போவதில்லை எனக் கூறினார். இங்குள்ள மக்களும் இந்திய சமூகத்தினரும் எதிர்பார்ப்பதெல்லாம் அரசாங்கம் ஸாஹிருக்கு வழங்கப்பட்ட நிரந்தரவாசி தகுதியை நீக்குகிறதா அல்லது மறுபரி சீலனை செய்ய விருக்கிறதா என்பதற்கான பதிலே அன்றி விளக்கங்கள் அல்ல என குலசேகரன் தெளிவு படுத்தினார். சுப்பிரமணியத்திடம் நான் கேட்க விரும்புவதெல்லாம், நாட்டில் ஆயிரக் கணக்கான இந்தியர்கள் குடியுரிமைக்காக போராடிக் கொண்டிருக்கும் வேளை யில், ஸாஹிர் நாயக்கிற்கு அத்தகுதியை வழங்கியதன் அவசியம் என்ன என்பதாகும் என்றார். இப்பிரச்சினை குறித்து ம.இ.கா, பிரதமரிடமும், உள் துறை அமை ச்சரிடமும் தனது அதி ருப்தியை வெளிப் படுத்தியுள்ளதா என வினவினார். ஸாஹி ரின் நிரந்தர குடிவாசி தகுதியை நீக்கவேண்டும் என சுப்பிரமணியம் அமைச்சரவையில் கேள்வி எழுப்புவாரா என்றும் அவர் கேட்டார்.கடந்த ஏப்ரல் 15ஆம் தேதி, இந்திய அமலாக்க இயக்கம், ஸாஹிர் நாயக்கின் ஹார்மணி மீடி யா நிறுவனத்தின் மீதும் அவரது சகாவான அமீர் கஸ்டார் மீதும் பண மாற்றுதலில் முறைகேடு நடந்துள்ளதாக வழக்கு பதிவு செய்துள்ளது. ஸாஹிர் நாயக் வருகை நாட் டிற்கு எந்தவொரு சுபிட்சத்தையும் கொண்டு வரப்போவதில்லை என சரவா மாநில தலைவர்கள் குறிப்பிட்டதை குலா வரவேற்றதோடு பாஸ் கட்சியின் தனிநபர் மசோதாவு க்கு எதிர்ப்பு தெரிவித்த முன்னாள் சரவா முதலமைசரின் வீரத்தை ம.இ.கா தேசிய பொருளாளர் டத்தோஸ்ரீ வேள்பாரி பாராட்டியுள்ளதையும் அவர் நினைவு கூர்ந்தார். சரவா தலைவர்கள் போன்று ம.இ.கா தலை வர்களும் அமைச்சர வையில் இவ் விவகாரத்திற்கு ஒரு முற்றுப் புள்ளி வைக்க வேண்டும் என குலசேகரன் வலியுறுத்தினார்.


நிபுணன் சினிமா விமர்சனம்

அதிகாரம் மிக்க அரசியல்வாதி ஒருவரை, ஒருவன் கொலை செய்கிறான். அதுவும் சித்தரவதை செய்து கொன்றுவிட்டு தூக்கில் தொக்கவிட்டு இறந்தபின்பு துப்பாக்கியால் சுடுகிறான். கொலைகாரனை கண்டுபிடிக்க போலீஸ்துறை, அர்ஜூனை நியமிக்கிறது. அவருக்குத் துணையாக உதவி போலீஸ் அதிகாரிகளாக பிரசன்னாவையும் வரலட்சுமியையும் நியமிக்கிறார்கள். முதல் கொலை நடந்த இடத்தை பார்வையிட சென்ற அர்ஜூன் சில தடயங்களை எடுத்துக் கொண்டு சோதனை செய்கிறார். அதில் கொலைகாரன் ஒரு சைக்கோவாக இருக்கக்கூடும் என்று தீர்மானிக்கிறார். அடுத்தாகவும் சித்திரவதை செய்து ஒரு பெண் டாக்டர் கொலை செய்யப்படுகிறார். அங்கும் கிடைக்கும் தடயங்கள் கொலைகாரன் ஒரு சைக்கோதான் என்பதை உறுதி செய்கிறார். மூன்றாவதாக ஒரு வழக்கறிஞரை கொடூர சித்திரவதைக்குப் பிறகு கொலை செய்து, தூக்கில் தொங்கவிட்டப்பிறகு துப்பாக்கியால் சுடுகிறான். முதல் கொலையில் அரசியல்வாதியின் மார்பில் நான்கு துப்பாக்கி குண்டுகள் பாய்ந்திருக்கும். இரண்டாவதாக கொலை செய்யப்பட்ட பெண் டாக்டரின் மார்பில் மூன்று குண்டுகள் துளைத்திருக்கும். மூன்றாதாக கொலை செய்யப்பட்ட வழக்கறிஞரின் மார்பில் இரண்டு குண்டுகள் துளைத்திருக்கும். இதை ஆராய்ந்த அர்ஜூன், இன்னும் கடைசியாக ஒரு குண்டு துளைக்க ஒருவன் கொலை செய்யப்படபோகிறான், அவனை கண்டு பிடித்து பின்தொடர்ந்தால் கொலைகாரனை பிடித்துவிடலாம் என்று அர்ஜூன் யோசிக்கிறார். அந்த ஒருகுண்டு துளைக்கும் மார்பு தன்னுடைய மார்புதான் என்று அர்ஜூனனுக்கு தெரியவருகிறது. தன்னை கொலை செய்யப்போகும் அந்த சைக்கோவை எப்படி கண்டு பிடிக்கிறார் என்பதுதான் உச்சக்கட்ட காட்சியாகும். உச்சக் கட்ட காட்சியில், சமூகத்தில் உயர்ந்தவர்களாக இருந்து கொண்டு சட்ட விரோத செயல்களை செய்யும் பெரியமனிதர்களை கொலை செய்யும் திட்டம் ஒன்று அர்ஜூனனுக்கு உதயமாகிறது. அது எது என் பதை வெள்ளித்திரையில் காணலாம். நிபுணன் திரைப்படம் அர்ஜூனனுக்கு 150 வது படம். இளைஞராக இருந்த போது உள்ள சுறுசுறுப்பு இப்போதும் அப்படியே இருக்கிறது. ஒருசில நரை முடியைத்தவிர உடற்கட்டுக் குலையாமல் அப்படியே வைத்திருப்பது அவரின் விடா உடற்பயிற்சியை காட்டுகிறது. போலீஸ் அதிகாரியாகவே வாழ்ந்திருக்கிறார் என்றுதான் சொல்ல வேண்டும். அசலத்தலான நடிப்பு. குடும்ப உணர்வை வெளிப் படுத்தும் காட்சியில் அர்ஜூன் மின்னுகிறார். அர்ஜூன் திரைவானில் தோன்றும் மங்காத விடிவெள்ளி நட்சத்திரம். அடுத்து அர்ஜூனனுக்கு உதவியாக வரும் பிரசன்னாவும் தனக்கு கொடுத்த பாத்திரத்தை இயல்பாகவே செய்திருக்கிறார். கதா நாயகனாக வலம்வந்த பிரசன்னாவுக்கு அழுத்தமான பாத்திரம் அமையவில்லை. கச்சேரியில் தனி ஆவர்த்தனம் வாசித்தவர் பின் னுக்கு உட்கார்ந்திருப்பது போல் இருந்தது. நாதஸ்வரம் வாசித்தவர் கையில் ஒத்து ஊதும் குழல். வரலட்சுமி வரும் காட்சிகள் ரசிக்கும்படியாக இருக்கிறது. பிரசன்னாவை கலாய்ப்பதே வரலட்சுமியின் வேலை. பிரசன்னாவையும் வரலட்சுமியையும் பார்க்கும்போது, புடலங்காய் பக்கத்தில் சொரைக்காயை வைத்து வியாபாரம் செய்திருக்கிறார் இயக்குநர். வரலட் சுமியின் அசால்டான நடிப்பு அனைவரையும் கவர்கிறது. உடற்பயிற்சியும் உணவுக்கட்டுப்பாடும் அவருக்குத் தேவை. துப்பறியும் படம் இப்படித்தான் இருக்க வேண்டும் என்று சொல்லும் அளவுக்கு காட்சிகளை அலுப்புத்தட்டாமல் ஓட்டிச் செல்கிறார் இயக்குநர் அருண் வைத்தியநாதன். விறுவிறுப்பான சுறுசுறுப்பான இயக்கம். நிபுணன், ஒரு நல்ல நாவல் படத்தைப்பார்த்தோம் என்ற நிம்மதி ரசிகர்களுக்கு.


என் தலையீடு இருக்காது... கட்சி தான் முடிவு செய்யும்- விளக்கம் கொடுத்த ராகுல்...

நடந்து முடிந்த மக்களவை தேர்தலில் 52 தொகுதிகளில் மட்டுமே காங்கிரஸ் கட்சி வென்றது. தேர்தலில் ஏற்பட்ட இந்த தோல்விக்கு பொறுப்பேற்று ராகுல் காந்தி கடந்த மாதம் 25-ம் தேதி நடந்த கட்சியின் செயற்குழுக் கூட்டத்தில் தனது தலைவர் பதவியை ராஜினாமா செய்வதாக அறிவித்தார்.

அவரது ராஜினாமாவை கட்சி தலைமை ஏற்கவில்லை. இருப்பினும் தன்னுடைய நிலைப்பாட்டில் விடாப்பிடியாக இருந்து வருகிறார் ராகுல் காந்தி. விரைவில் கூடவுள்ள காங்கிரஸ் கட்சியின் செயற்குழுக் கூட்டத்தில் இவ்விவகாரம் தொடர்பாக விவாதிக்கப்படுகிறது.
இந்நிலையில் இதுகுறித்து செய்தியாளர்களிடம் பேசிய ராகுல் காந்தி, "காங்கிரஸ் கட்சியின் தலைவரை கட்சியின் தலைமைதான் முடிவு செய்யும். தலை வரைத் தேர்வு செய்யும் விஷயத்தில் என்னுடைய தலையீடு இருக்காது.  தலைவரை தேர்வு செய்வது வெளிப்படையாகவே நடக்கிறது" எனக் கூறினார்.


சசிகலா முதல்வராக பதவியேற்க தடை விதிக்க கோரிய மனு

சசிகலாவுக்கு எதிராக சட்டப்பஞ்சாயத்து இயக்கம் தொடர்ந்த வழக்கை அவசர வழக்காக விசாரிக்க உச்சநீதிமன்றம் மறுப்பு தெரிவித்துள்ளது. சொத்துக் குவிப்பு வழக்கின் தீர்ப்பு அடுத்த வாரத்தில் வெளியாக உள்ள நிலையில், அதுவரை சசிகலா முதல்வராக பதவியேற்பதை தள்ளி வைக்கும் வகையில் தடை விதிக்க கோரி சட்டப் பஞ்சாயத்து இயக்கம் வழக்கு தாக்கல் செய்தது. இவ்வழக்கை அவசர வழக்காக விசாரிக்க வேண்டும் என சட்டப் பஞ்சாயத்து இயக்கம் கோரிக்கை விடுத்தது. இன்று இந்த மனுவை விசாரித்த உச்சநீதிமன்றம் சட்டப் பஞ்சாயத்து இயக்கத்தின் கோரிக்கையை நிராகரித்தது. சசிகலாவுக்கு எதிரான வழக்கை அவசர வழக்காக விசாரிக்க முடியாது என மறுப்பு தெரிவித்துள்ள உச்சநீதிமன்றம், வழக்கு விசாரணையை வரும் பிப்ரவரி 17-ம் தேதிக்கு ஒத்தி வைத்து உத்தரவிட்டது.


மலேசிய இளையோர் நாடாளுமன்ரத்தில் எழுச்சிக்குரல்

கோலாலம்பூர் நடப்பு இளையோர் நாடாளுமன்றம் ஆக மொத்தம் 138 பிரதிநிதிகளை கொண்டுள்ளது. இதில் தேர்தல் வழி தேர்ந்தெடுக்கப்பட்ட இந்திய இளைஞர்கள் 12 பேர். நால்வர் இளைஞர் மற்றும் விளையாட்டுத்துறை அமைச்சர் கைரி ஜமாலுடினால் நியமிக்கப் பட்டவர்கள்.இதில் ஒரே ஒரு இந்திய வீராங்கனையாக திகழ்பவர் பினாங்கு மாநிலத்தைச் சேர்ந்த கிருஷ்ணவர்தினி. அனைத்துலக உறவுகளில் பட்டம் பெற்ற இவர் மகளிர் குறிப்பாக இந்திய மகளிர் எதிர்நோக்கும் சவால்களையும் சங் கடங்களையும் முன்னிலைப்படுத் துகிறார். அனைத்து துறைகளிலும் மகளிர் வலுப்படுத்தப்பட வேண்டும் என்பது இவரின் தனியாத தாகமாகும். மலாக்காவைச் சேர்ந்த கபிலன், கோபிந் திரன், நெகிரி செம்பிலான் பார்த்திபன், பகாங் தேவின், பேரா ரவின்குமார், நந்தகுமார், கெடா செல்வகுமா ரன், சிலாங்கூர் கோபி, சிவநேசன், ஜொகூர் சிவபாலன், தென் முகிலன், யோகேஸ்வரன், பால கணேஷ், சிலாங்கூர் திவாகர், கோலாலம்பூர் நெடுநிலவன் ஆகியோர் இளையோர் நாடாளு மன்ற உறுப்பினர்களாக விளங்குகிறார்கள். இரண்டு நாள் நடை பெற்ற இந்த இளையோர் நாடா ளுமன்ற கூட்டத்திற்கு மக்களவை துணை சபாநாயகர் டத்தோ இஸ் மாயில் முகமது சைட் தலைமை தாங்கினார். இளையோர் நாடாளுமன்றத் தில் விவாதிக்கப்படும் விவகாரங்கள் விவாதிக்கப்பட்டு பரிசீலிக்கப்பட்டு பிறகு மக்களவையின் பார்வைக்கு கொண்டு செல் லப்படும். அதன் பிறகு இளைஞர் விளையாட்டுத்துறை அமைச்சர் கைரி ஜமாலுடின் முன்னிலையில் அமைச்சரவைக்குழுவின் பார் வைக்கு எடுத்துச் செல்லப்படும். இளையோர் மத்தியில் திவால் நடவடிக்கைகள் பெருகி வருவது கவலையளிக்கும் ஒன்று. நிதியினை சிக்கனமாக கையா ளும் கலையினை இளை யோர்களுக்கு சீராக சிறப்பாக கற்றுத்தர வேண்டும் என்று இளையோர் நாடாளுமன்றம் வேண்டுகோள் விடுக்கிறது. உள்ளாட்சி மன்றங்களில் இளைஞர்களுக்கு 35 விழுக்காடு கோட்டா தேவை என இளை யோர் நாடாளுமன்றம் வலி யுறுத்தியது. அடுத்தபடியாக மலே சிய ஊழல் தடுப்பு ஆணை யத்தின் தலைமை ஆணையர் டத்தோ ஸுல்கிப்ளி எடுத்து வரும் அதிரடி நடவடிக்கைக்கு இந்திய இளைஞர் நாடாளுமன்ற உறுப்பினர்கள் அமோக ஆதரவினை தெரிவித்தனர். ஊழலை ஊதித் தள்ளுவோம் என்று இவர்கள் நாடாளுமன்ற வளாகத்திற்கு வெளியே ஒரு சேர முழங்கினர்.


ஜாமினில் வெளிவந்த பிரபல ரவுடி பினு தலைமறைவு!

சிறையில் இருந்து ஜாமினில் வெளிவந்த பிரபல ரவுடி பினு தலைமறைவாக உள்ளதாக காவல்துறை தகவல் தெரிவித்துள்ளது.
ஸ்ரீபெரும்புதூர் நீதிமன்றம் பினுவை கடந்த 23-ம் தேதி ஜாமினில் விடுவித்திருந்தது. ஜாமின் நிபந்தனைப்படி காவல்நிலையத்தில் கையெழுத்திடாமல் பினு தப்பியோடிவிட்டதாக கூறப்படுகிறது, சிறையிலிருந்து வந்தது முதல் இன்று வரை மாங்காடு காவல் நிலையத்தில் கையெழுத்துப் போட பினு வரவில்லை என போலீஸார் கூறியுள்ளனர்.

முன்னதாக கடந்த சில மாஙத்களுக்கு முன்னதாக பூவிருந்தவல்லி அருகே மலையம்பாக்கத்தில் ரவுடி கும்பல் ஒன்று பிறந்தநாள் கொண்டாட்டத்தில் ஈடுபட்டது, பிப்ரவரி 6-ல் இரவு கொண்டாட்டத்தில் கூடிய 75 ரவுடிகளை போலீசார் கைது செய்தனர். ரவுடி கூட்டத்தின் தலைவன் பினு போலீஸ் பிடி யில் இருந்து தப்பினான். தப்பியோடிய பினு மற்றும் கூட்டாளிகள் 100 பேரை போலீசார் தொடர்ந்து தேடி வந்தனர். இந்த பிறந்தநாள் கொண்டாட்டத்தின் நோக்கமே பிரபல ரவுடி ராதா கிருஷ்ணனை ஒழிக்க வேண்டும் என்பது தான் என கூறப்பட்டது.

இதனால், சென்னையில் ஓய்ந்திருந்த ரவுடிகள் மோதல் தற்போது மீண்டும் தலை தூக்க தொடங்கியது. இதையடுத்து, தப்பியோடிய பினு மற்றும் கூட்டாளிகளை தேவைப்பட்டால் சுட்டு பிடிக்கவும் போலீசார் திட்டமிட்டனர். இந்நிலையில் ரவுடி பினு சென்னை அம்பத்தூர் போலீசில் சரணடைந்தான். இந்நிலையில் கைது செய்யப்பட்டு சிறையில் அடைக்கப்பட்ட ரவுடி பினு, கடந்த 23ம் தேதி நிபந்தனை ஜாமினில் விடுவிக்கப்பட்டார். ஆனால் தற்போது நிபந்தனை ஜாமின் படி செயல்படாமல் தப்பியோடியுள்ளது காவல்துறை வட்டாரத்தில் சலசலப்பை ஏற்படுத்தியுள்ளது.


மக்கள் திலகம் எம்ஜிஆர் படைத்த அதிமுகவை, ஜெயலலிதா ...

மக்கள் திலகம் எம்ஜிஆர் படைத்த அதிமுகவை, ஜெயலலிதா பொக்கிஷமாக பாதுகாத்தார், ஆனால் தற்போது சசிகலா தரப்பு அதிமுகவை ஒன்றுமில் லாமல் ஆக்குவதற்கான முயற்சியை மேற்கொண்டு வருகிறது என்று முன்னாள் அமைச்சர் நத்தம் விஸ்வநாதன் தெரிவித்தார். திண்டுக்கல் நகரில் அதிமுக (ஓ.பன்னீர்செல்வம்) செயல்வீரர்கள் கூட்டம் நடைபெற்றது. அதில் அவர் பேசுகையில், ஓ.பன்னீர்செல்வம் பின்னால் இருப்பதுதான் உண்மை யான அதிமுக என்றார். சில பதவிகளுக்காக அதிமுகவில் சில சட்டசபை உறுப்பினர்கள் சசிகலா தரப்புடன் இருக்கின்றனர் என்றும் நத்தம் விஸ்வநாதன் கூறினார். பெருவாரியான மக்கள் பன்னீசெல்வம் பக்கம்தான் இருப்பதாகவும் அவர் குறிப்பிட்டார். ஜெயலலிதா சிகிச்சை பெற்றபோது யாருமே அவரை பார்க்க முடியவில்லை. அதற்கு சசிகலா தரப்பு அனுமதி வழங்கவில்லை. உண்மையான அதிமுக யார் என்பதை தெரிந்து கொள்ள, தங்கள் பதவிகளை ராஜினாமா செய்ய சசிகலா ஆதரவு 122 எம்.எல்.ஏக்களும் தயாரா? எம்ஜிரா் அதிமுகவை கடந்த 1972-ஆம் ஆண்டு தொடங்கினார். அதை அவரது மறைவுக்குப் பின்னர் ஜெயலலிதா 32 ஆண்டுகளாக கட்டிக் காத்தார். தேசிய அளவிலும் பெரிய இயக்கமாக உருவெடுத்துள்ள அதிமுக தற்போது குரங்கு கையில் பூ மாலையைப் போல சசிகலா தரப்பிடம் சிக்கி சின்னா பின்னமாகி வருகிறது. ஜெயலலிதா சசிகலா கும்பலால் இறப்பார் என்று தெரிந்திருந்ததாலோ என்னவோ, சசிகலா எப்போதும் அரசியலுக்கு வரக்கூடாது என்றும், அவர் எப் போதும் தனக்கு பணிவிடை செய்பவர் மட்டுமே என்றும் தனது அரசியல் வாரிசு ஓ.பன்னீர் செல்வம்தான் என்றும் ஜெயலலிதா அவ்வப்போது எங்களிடம் கூறியுள்ளார் என்றார் அவர்.


தலைசிறந்த போலீஸ் அதிகாரியாக ஒரு தமிழர் தேர்வு!

நேற்று புக்கிட் அமானில் நடைபெற்ற ஒரு சிறப்பு நிகழ்வின் போது போலீஸ் துறையினை சேர்ந்த 43 பேருக்கு ஏபிசி என்ற தலை சிறந்த பணியாளர் விருது வழங்கி சிறப்பிக்கப் பட்டது. இந்த நிகழ்வில் எஸ்.சண்முகமூர்த்தி தலைசிறந்த போலீஸ் அதிகாரியாக சிறப்பிக்கப்பட்ட அதேவேளை ஏசிபிவும் ஆக பதவி உயர்வு பெற்றுள்ளார். சம்பந்தப்பட்ட போலீஸ் அதிகாரிகளின் அர்ப்பணிப்பு பணியினை தேசிய போலீஸ் படைத் தலைவர் டான்ஸ்ரீ காலிட் அபு பக்கார் பாராட்டிப் பேசினார். மேலும், சிறப்பாக பணியாற்றி வரும் அதிகாரி களுக்கு இது நல்லதொரு அங்கீகாரம் என்றார் அவர்.


உயிர்பிழைக்க மாட்டேன் 10 வயது சிறுமியின் கதறல்!

இராக்கில் ஐஎஸ் தீவிரவாதிகளிமிடருந்த 10 வயது சிறுமியை இராணுவத்தினர் காப்பாற்றியுள்ளனர்.இராக்கின் வடக்கு மாகாணத்தில் உள்ள மோசுல் என்ற பகுதியை ஐஎஸ் இயக்கத்தினர் கடந்த 2014 ஆம் ஆண்டு தங்கள் கட்டுக்குள் கொண்டுவந்தனர். இதில் ஏராளமான பொதுமக்கள் அவர்களிடம் சிக்கி தவிக்கின்றனர். இதன் காரணமாக ஐஎஸ் இயக்கத்தினரிடம் சிக்கித்தவிக்கும் பொதுமக்களை மீட்பதற்கு இராக் அரசுடன் இணைந்து அமெரிக்காவும் தீவிர முயற்சியில் ஈடுபட்டு வருகின்றனர். இந்நிலையில் மோசுல் பகுதியில் ஐஎஸ் தீவிரவாதிகளிடம் உள்ள பகுதியை மீட்பதற்காக அமெரிக்க படைகள் முயற்சி செய்து வருகின்றன. அதன் பயனாக 10 வயது சிறுமியான ஆயுசா என்ற சிறுமியை இராணுவத்தினர் மீட்டுள்ளனர்.இது குறித்து ஆயுசா கூறுகையில், இராக்கின் மொசுல் மாநகரம் காபெர் கிராமத்தில் இருந்து 18 கி.மீற்றர் தொலைவில் உள்ளதாகவும், இங்கு தான் கடந்த இரண்டு வருடமாக சிக்கி கொண்டு தவித்ததாகவும் கூறினார். அவர்கள் தன்னுடைய அப்பாவை கொலை செய்து விட்டதாகவும், இதனால் தானும் உயிர் பிழைக்க மாட்டேன் என்று நினைத்தாகவும் என கூறியுள்ளார்.தனக்கும் தன்னுடைய அம்மாவிற்கும் கடந்த மூன்று நாட்களாக சாப்பிடுவதற்கு உணவு மற்றும் தண்ணீர் கூட அவர்கள் கொடுக்கவில்லை என்றும் பல குழந்தைகள் அவர் களிடம் சிக்கி தவிப்பதாகவும், அவர்கள் யாராவது ஒருவர் கொலைசெய்யப்படுவதும் அரங்கேறி வருவதாக கூறினார். மேலும் தன்னுடைய தாய் தான் வைத்திருந்த பணம் மற்றும் நகைகளை எல்லாம் அவர்களிடம் கொடுத்து விட்டதாகவும், உயிர் பிழைக்கமாட்டேன் என்று நினைத்த தன்னை காப்பாற்றிய உங்கள் பாதத்தை தொட்டு முத்தம் கொடுக்க வேண்டும் என்றும், நீங்கள் இங்கு வரமாட்டீர்கள் என்று நினைத்தேன் ஆனால் நீங்கள் வந்து விட்டீர்கள் என கூறி சாப்பிடுவதற்கு கொடுத்த ரொட்டித் துண்டு மற்றும் தண்ணீர் பாட்டிலை வெகு விரைவாக வாங்கி சாப்பிட்ட சம்பவம் இராணுவவீரர்களை கண்கலங்க வைத்ததுள்ளது.


அமெரிக்காவின் ஜனாதிபதி டொனால்ட் டிரம்பா? இவான்காவா?

அமெரிக்க அதிபரான டொனால்ட் டிரம்ப் இல்லாத நேரத்தில் அவரது மகளான இவான்கா டிரம்ப் முக்கியமான கூட்டம் ஒன்றிற்கு தலைமை வகித் துள்ளது பரபரப்பை ஏற்படுத்தியுள்ளது. மனிதர்களை கடத்தி வந்து அடிமைத்தனமாக பணியில் அமர்த்தும் சட்டரோத நடவடிக்கை தொடர்பாக நேற்று டொனால்ட் டிரம்ப் ஒரு முக்கிய கூட்டத்தில் பங்கேற்க ஏற்கனவே திட்டமிடப்பட்டது. ஆனால், எதிர்பாராத விதமாக இதே தினத்தில் Connecticut நகரில் மற்றொரு முக்கிய நிகழ்ச்சி இருந்ததால் அதில் பங்கேற்க டொனால்ட் டிரம்ப் சென் றுள்ளார். இந்நிலையில், வெள்ளை மாளிகையில் நடைபெற்ற வட்ட மேஜை கூட்டத்தில் டிரம்பின் மூத்த மகளான இவான்கா பங்கேற்று தலைமை வகித்துள்ளார். இந்த ஆலோசனை கூட்டத்தில் குடியரவு கட்சி தலைவர்கள் மட்டுமின்றி ஜனநாயக கட்சியை சார்ந்த முக்கிய தலைவர்களும் பங்கேற்றுள்ளனர். இக் கூட்டத்தில் சுமார் 2 நிமிடங்கள் பேசிய இவான்கா மனித கடத்தலை தடுக்க என்னென்ன நடவடிக்கைகளை மேற்கொள்ள வேண்டும் என்பது குறித்து ஆலோசனைகளை வழங்கியுள்ளார். அமெரிக்க தேர்தல் பிரச்சாரத்தின்போது தனது தந்தை அதிபராயாக தெரிவு செய்யப்பட்டாலும் முக்கிய விவகாரங்களில் உள்ள பிரச்சனைகளை தீர்க்க தனது பங்களிப்பினை வழங்குவேன் என இவான்கா தெரிவித்துள்ளார். அதிபரும் தந்தையுமான டொனால்ட் டிரம்ப் இல்லாத நேரத்தில் அவரது பதவியில் இருந்து இவான்கா ஆலோசனை கூட்டம் நடத்தியுள்ளது பரபரப்பை ஏற்படுத்தியுள்ளது.


10 கோடி பேருக்கு வேலை கொடுத்திருக்கிறோம்- மத்திய அமைச்சர் புதிய தகவல்

கடந்த நான்கு ஆண்டு பாஜக ஆட்சியில் 10 கோடி வேலைவாய்ப்புகள் உருவாக்கப்பட்டுள்ளதாக மத்திய அமைச்சர் கிரிராஜ் சிங் தெரிவித்துள்ளார். கடந்த வாரம் தேசிய சாம்பிள் சர்வே அலுவலகம் 2017-18-ம் ஆண்டில் வேலையில்லாதோர் அளவு 2.2 சதவீத அளவுக்கு அதிகரித்ததாகவும் இது 1972-73-ம் ஆண்டில் நிலவிய வேலையில்லாத் திண்டாட்டத்தைவிட அதிகம் எனவும் தெரிவித்திருந்தது.

இந்நிலையில் இதற்கு பதிலளிக்கும் வகையில் மத்திய அமைச்சர் கிரிராஜ் சிங் தற்போது தகவல் ஒன்றை தெரிவித்துள்ளார். அதன்படி கடந்த 4 ஆண்டு களில் பிரதமர் கடன் உதவி வழங்கும் திட்டத்தின்படி கடன் வழங்கப்பட்டு 3 கோடி பேர் தொழில் முனைவோர்களாக உருவாக்கப்பட்டுள்ளனர். அதுபோல 7 கோடி பேருக்கு புதிய வேலைவாய்ப்புகள் உருவாக்கப்பட்டுள்ளன.

எனவே மக்கள் போலியான குழப்பக்கூடிய அறிக்கைகளை நம்ப வேண்டாம்' என கூறியுள்ளார்.


வினுசக்ரவர்த்தியின் உடலுக்கு போரூர் மயானத்தில் இன்று மாலை இறுதிச்சடங்கு

மறைந்த நடிகர் வினுசக்ரவர்த்தியின் இறுதி சடங்குகள் இன்று மாலை நடைபெறுகிறது. தமிழ், தெலுங்கு, கன்னடம், மலையாளம் உள்ளிட்ட மொழிகளில் 1000க்கும் மேற்பட்ட திரைப்படங்களில் நடித்த வினுசக்ரவர்த்தி, உடல் நலக்குறைவால் சென்னையில் நேற்று மரணமடைந்தார். அவரது உடல் சாலி கிராமத்தில் உள்ள இல்லத்தில் வைக்கப்பட்டுள்ளது. வினுசக்ரவர்த்தி உடலுக்கு தமிழ் திரையுலகினர் அஞ்சலி செலுத்தி வருகின்றனர். வினுசக்ரவர்த்தியின் இறுதி சடங்குகள் மாலையில் நடைபெறுகின்றன. மாலை 6 மணியளவில் போரூர் மின்மயானத்தில் அவரது உடல் தகனம் செய் யப்படுகிறது. மதுரை மாவட்டம் உசிலம்பட்டியில் 1945-ம் ஆண்டு பிறந்த வினுசக்ரவர்த்தி வண்டி சக்கரம், ரோசா பூ ரவிக்கைகாரி படங்களுக்கு திரைக்கதை அமைக்கும் பணியில் ஈடுபட்டு திரையுலகில் அடியெடுத்து வைத்தார். கதாசிரியராக அறிமுகமான அவர் பின்னர் நகைச்சுவை, குணச்சித்திர வேடங்களை ஏற்று நடித்து ரசிகர்களை கவர்ந்தார்.


புதிய கண்டு பிடிப்புக்களை உருவாக்கும் திறனில் சாதனை படைத்தனர் தமிழ்ப்பள்ளி மாணவர்கள்.

(எம்.கே.வள்ளுவன்) ஜொகூர்பாரு, இளம் ஆய்வாளர்களுக்கான அறிவியல் விழாவை நாடு முழு வதிலுமுள்ள தமிழ்ப்பள்ளிகளின் மாணவர்களிடையே தொடங்கிய வேளையில் அந்த முயற்சி தமிழ்ப்பள்ளி மாணவர்களி டையே அறிவின் ஆற்றலை தூண்டிவிட பெரிதும் துணையாய் நிற்க வைத்துள்ளது. இந்த அறிவியல் விழா மூலம் பல புதிய புதிய கண்டுபிடிப்புகளை மாண வர்கள் அறிமுகப்படுத்தியுள்ள தையும் காண முடிகின்றது. அவ்வகையில் ஜொகூர் மாநில அளவிலான 2017ஆம் ஆண்டு இளம் ஆய்வாளர்களின் அறிவியல் விழா அண்மையில் தாமான் ஜொகூர் ஜெயாவில் நடைபெற்ற வேளையில் மாணவர்கள் தங்கள் அறிவியல் கண்டு பிடிப்புக்களை அறிமுகப்படுத் திய விதமானது பார்வையாளர் களை மட்டுமின்றி நீதி பதிகளை யும் மெய்சிலிர்க்க வைத்து விட்டது. நீதிபதிகளிடம் மாணவர்கள் தங்கள் கண்டுபிடிப்புக்களை அறிமுகப்படுத்திய விதம் மாநில தமிழ்ப்பள்ளி மாணவர்களின் அறிவுத்திறன் வியக்கத்தக்க வகையில் பெருமளவில் உயர்ந் திருப்பதைக் காண முடிந்தது. கடந்த பாத்தாண்டுகளாக ஜொகூர் மாநிலத்தில் இளம் ஆய்வாளர்களின் அறிவியல் விழாவை தலைமையேற்று நடத்திவரும் தெங்காரோ சட்ட மன்ற உறுப்பினர் க.ரவீன்குமார் சாரல் படாத குடையை கண்டு பிடித்தது முதல் கணிதப் பாடம் தொடர்பான வகுத்தல் விளை யாட்டுப் பொருளை அறிமுகப் படுத்தியது உட்பட பங்குகொண்ட ஒவ்வொரு குழு மாணவர்களும் தங்கள் கண்டு பிடிப்பை அறிமுகப்படுத்தி வியப்பை ஏற்படுத்தியுள்ளதாக குறிப் பிட்டார். ஜொகூர் மாநிலத்தின் 70 தமிழ்ப்பள்ளிகளில் 61 பள்ளி களிலிருந்து 69 குழுக்கள் இந்த விழாவில் பங்கு கொண்டது பெருமையாக இருந்தாலும் பங்கு கொள்ளாத மற்ற 9 பள்ளிக ளையும் அடுத்த ஆண்டு இந்த விழாவிற்கு அனுப்பி உதவ வேண்டும் என கே.ரவீன்குமார் கேட்டுக் கொண்டார்.இவ்விழாவில் 9 நீதிபதி களுடன் தலைமை நீதிபதியாக பணியாற்றிய ஆசிரியர் எஸ்.மணி மாறன் ஜொகூர் மாநில தமிழ்ப் பள்ளி மாணவர்கள் தங்கள் ஆற் றலை வெளிப்படுத்தி தமிழ்ப் பள்ளிகளை மற்ற மொழிப் பள்ளி கள் திரும்பி பார்க்க வைத்துள்ள தாக குறிப்பிட்டார். நீதிபதிகளின் கேள்விகளுக்கு தடையின்றி பதில் கூறும் ஆற் றல் பெருமளவில் உயர்ந்திருப் பதை காண முடிந்ததாக குறிப் பிட்ட அவர் குறிப்பு புத் தகங்கள், அறிக்கை புத்தகங்கள் போன்ற வற்றை பயன்படுத்தாமலேயே மாணவர்கள் பதில் கூறும் விதம் வியப்பைத் தரும் வகையில் உயர்ந் திருப்பதாக குறிப்பிட்டார்.தமிழ்ப்பள்ளி மாணவர்கள் கடந்த காலத்தைப் போல் அல்லா மல் உலக அளவிலும் பங்கு கொண்டு தங்கள் திறன்களை வெளிப்படுத்தி வருவதையும் அவர் சுட்டிக் காட்டினார். இந்த விழாவை தொடக்கி வைத்த மாநில இளைஞர் விளை யாட்டுத் துறைக்கான ஆட்சிக் குழு உறுப்பினர் டத்தோ சூல்கைர்னைன் கமிசான் ஜொகூரில் கடந்த பத்தாண்டுகளாக இந்த விழா நடைபெறுவது குறித்து தனது மகிழ்ச்சியை வெளிப்படுத்தினார்.2008ஆம் ஆண்டு இவ் விழாவில் பங்கேற்பாளராக கலந்து கொண்ட லோகன்யா அசோகன் விழாவிற்கான இயக்குநராக செயல்பட்டதுடன் விழாவினை சிறப்புடன் வழி நடத்தினார். இந்த விழாவின் வழி மூவார் ஜாலான் கலிடி துன் அமீனா தமிழ்ப்பள்ளி, ஜாலான் யாஹ்யா அவால் தமிழ்ப்பள்ளி ஆகிய மூன்று தமிழ்ப்பள்ளிகள் புத் தாக்கப் பிரிவில் வெற்றியாளர்களாக அறிவிக்கப்பட்டன.அதே வேளை மொத்தம் 20 பள்ளிகள் இரு பிரிவுகளில் வெற்றியாளர்களாக அறிவிக் கப்பட் டன. முதல் பிரிவின் 10 பள்ளிகள் தெமியாங் ரெஞ்சோங், கூலாய் பெசார், பெக்கோக் தோட்டம், ஜாலான் சியாலாங்-தங்காக், தங்காக் தோட்டம், ஊல்ஸ் தோட்டம், பாசிர் கூடாங், ஆர்.இ.எம் தோட்டம், துன் டாக்டர் இஸ்மாயில் தோட்டம், கோமாளி தோட்டம். இரண்டாம் பிரிவின் வெற்றியாளர்கள் மூவார்-ஜாலான் கலிடி, துன் அமீனா, கங்கார் பூலாய், ஜாலான் யாஹ்யா அவால், ரினி தோட்டம், பெர்மாஸ் ஜெயா, கூலாய் ஒயில்பால்ம், துன் அமீனா (2), தெப்ராவ் தோட்டம், பெலப்பா தோட்டம்.இரண்டாம் பிரிவிலுள்ள 10 பள்ளிகளும் தேசிய அளவில் நடைபெறும் போட்டிகளில் பங்கு கொள்ளும் வேளையில் முதல் பிரிவில் முதன்மையாக வந்த பள்ளியும் பங்கு கொள்ளும் வாய்ப்பு கிட்டலாம் என தெரிவிக்கப்பட்டது. ஜொகூர் எப்போதுமே ஜோரான மாநிலம் என்பதற்கேற்ப அறிவியல் விழாவிலும் ஜோரான ஜொகூர் தமிழ்ப்பள்ளிகள் என்பதை ஜொகூர் தமிழ்ப்பள்ளி மாணவர்கள் நிரூபிப்பர் என்பது திண்ணம்.


டத்தாரான் மெர்டேகா கண்காட்சி !

நேற்று கார் கண்காட்சி விழா கோலாலம்பூர் டத்தாரான் மெர்டேகா சதுக்கத்தில் கோலா கலமாக நடந்தேறியது. காலை முதல் மாலை ஆறு மணி வரை நடைபெற்ற விழாவில் ஏறத்தாழ இரண்டாயிரம் பேர் கலந்து கொண்டு களிப்புற்றனர். பெர்சத்துவான் ஆட்டோ ஷோ மலேசியா (Persatuan Auto Show Malaysia)என்ற அமைப் பும் பிஎம்டபள்யூ டாக்டர் (BMW Doctor) என்ற அமைப்பும் இணைந்து இவ்விழாவிற்கு விமரிசையாக ஏற்பாடு செய்திருந்தனர். இக்கார் கண்காட்சி விழா விற்கு சிறப்பாக ஏற்பாடு செய்யப்பட்டிருந்தது. நான்காவது ஆண்டாக நடை பெற்ற கண்காட்சி விழாவில் 250 பல ரகக் கார்கள் பங்கேற் றன. பல விதத்தில் வடிவமைக் கப்பட்ட வாகனங்கள் பார்வைக்கு வைக்கப்பட்டது. கார் ஷோ என்ற கண்காட்சி யானது பங்கேற்பாளர்கள் மத்தியில் ஒரே உற்சாகத்தையும் குதூகலத்தையும் ஏற்படுத்தியது. கோலாலம்பூர் டத்தோ பண்டார் டத்தோஸ்ரீ ஹாஜி முகமட் அமின் நோர்டினும் மலே சிய நண்பன் நிர்வாக இயக்குநர் டத்தோ ஷாபி ஜமானும் இதில் சிறப்பு விருந்தினர்களாக கலந்து கொண்டு விழாவிற்கு சிறப்பு செய்தனர். கூட்டரசுப் பிரதேச தினத்தை முன்னிட்டு நடத்தப்பட்ட விழாவில் பல்வேறு போட்டிகளும் அதிர்ஷ்டக் குலுக்கலும் நடத்தப்பட்டது.வெற்றியாளர்களுக்கு டத்தோ பண்டாரும், டத்தோ ஷாபி ஜமானும் பரிசுகளை எடுத்து வழங்கி பங்கேற்பாளர்களை மகிழ்வித்தனர். இளைஞர்களுக்கு இதுபோன்ற கார் கண்காட்சி விழா ஏற்ற ஒன்று என்று தெரிவித்த டத்தோ பண்டார், ஓய்வு நேரத்தை ஆக்கரமாக பயன்படுத்துவதற்கு இதுபோன்ற விழா உறுதுணையாக இருக்கும் என்றார். இளைஞர்களுக்கு இது ஓர் உயிரோட்டமான விழா என்று டத்தோ ஷாபி ஜமான் வர்ணித்தார்.


தெலுங்கு மார்க்கெட்டை குறிவைக்கும் தமிழ் ஹீரோக்கள்!

தமிழ் நாட்டில் தியேட்டர்கள் எண்ணிக்கை குறைவது, பைரஸி, திருட்டு டிவிடி போன்ற பிரச்னைகளால் தமிழ் சினிமா தள்ளாடுகிறது. அதிலும் பெரிய படங்கள் நிலை ரொம்ப மோசம். சமீபத்தில் வந்த படங்களில் மாநகரம், துருவங்கள் பதினாறு போல சின்ன பட்ஜெட் படங்கள்தான் லபாம் பார்த்துள்ளன. பெரிய பில்டப்புகள் தரப்பட்ட சிங்கம் 3 க்கே தமிழில் எதிர்பார்த்த வசூல் இல்லை என்று அந்தப் படத் தயாரிப்பாளரே ஒப்புக்கொண்டுள்ளார். பெரிய ஹீரோக்கள் இது இல்லைனா இன்னொண்ணு என்ற ஃபார்முலாவில் தமிழை விட தெலுங்குக்கு அதிக முக்கியத்துவம் தருகிறார்கள். இதனால் அதிகம் பாதிக்கப்படுவது தமிழ் ஹீரோயின்கள்தான். தெலுங்கில் மார்க்கெட் இருக்கும் நடிகைகளான ரகுல்ப்ரீத் சிங், ரெஜினா போன்றோரை ஜோடியாக்க ஆசைப்படுகிறார்கள். ரகுலும் ரெஜினாவும் இங்கிருந்து போனவர்கள்தான். அனுஷ்காவுக்கும் இதே போல மவுசு உள்ளது. தமன்னா, காஜல் அகர்வால் போன்ற இரு மொழிகளுக்கும் தெரிந்த ஹீரோயின்கள் பிஸியாக இருப்பதற்கும் இதுதான் காரணம். இதனால் இப்போது ஹீரோயின்களும் தெலுங்கு பக்கம் கவனம் செலுத்துகிறார்கள். கீர்த்தி சுரேஷ் தமிழில் விஜய் சேதுபதியுடன் நடிக்க வந்த வாய்ப்பைக் கூட நழுவ விட்டுவிட்டு தெலுங்கில் தனக்கு மார்க்கெட் உருவாக்கும் முயற்சியில் இருக்கிறார். தமிழில் மட்டுமே கவனம் செலுத்தும், தமிழ் மட்டுமே பேசத்தெரிந்த நடிகைகளை பெரிய ஹீரோக்கள் சீண்டுவதே இல்லை.


சூடான் அதிபரை சிறைபிடித்தது ராணுவம்

கர்ட்டோம்,

சூடான் நாட்டு அதிபரான ஒமர் அல்-பஷிரை பதவி நீக்கம் செய்த அந்நாட்டு ராணுவம், அவரை சிறைபிடித்து உள்ளதாகத் தெரிவித்துள்ளது. சூடான் நாட்டில் ரொட்டி உற்பத்திக்கான அரசு மானியங்கள் நிறுத்தப்பட்டதால், ரொட்டி விலை கடுமையாக உயர்ந்துள்ளது. இது பொதுமக்களிடையே கடும் கொந்தளிப்பை ஏற்படுத்தி உள்ளது. ரொட்டி விலை உயர்வுக்கு எதிர்ப்பு தெரிவித்து சமூக ஆர்வலர்கள், எதிர்க்கட்சியினருடன் இணைந்து பொதுமக்கள் போராட்டம் நடத்தி வருகின்றனர்.

போராட்டக்காரர்கள் பல்வேறு பகுதிகளில் சாலை மறியலில் ஈடுபட்டு வருகின்றனர். கடைகளை சூறையாடி அங்குள்ள பொருட்களை போராட்டக்கா ரர்கள் கொள்ளையடித்துச் செல்வதும் அதிகரித்தது. போராட்டக்காரர்களை ஒடுக்க கலவர தடுப்பு பிரிவு போலீசார் கடும் நடவடிக்கைகளை மேற்கொண்டனர்.

இந்நிலையில், சூடான் நாட்டு அதிபரான ஒமர் அல்-பஷிரை பதவி நீக்கம் செய்து சிறைபிடித்துள்ளோம் என அந்நாட்டு பாதுகாப்பு துறை அமைச்சகம் தெரி வித்துள்ளது.  இதுதொடர்பாக சூடான் நாட்டு பாதுகாப்பு துறை அமைச்சர் அவாட் இப்னு கூறுகையில், அதிபர் பதவியில் இருந்து ஒமர் அல் பஷீர் பதவி நீக்கம் செய்யப்பட்டு உள்ளார். அவரை சிறைபிடித்துள்ள நாங்கள் பாதுகாப்பான இடத்தில் வைத்துள்ளோம் என தெரிவித்தார்.


ஒரே நிமிடத்தில் சார்ஜ் ஆகும் செல்போன் பேட்டரி: அமெரிக்க விஞ்ஞானிகள் சாதனை

ஒரே நிமிடத்தில் முழுமையாக சார்ஜ் ஆகும் செல்போன் பேட்டரியை அமெரிக்க விஞ்ஞானிகள் கண்டுபிடித்து சாதனை படைத்துள்ளனர்.

அமெரிக்காவின் ஸ்பான் போர்டு பல்கலைக்கழகத்தைச் சேர்ந்த விஞ்ஞானிகள் இந்த ஒரு நிமிடத்தில் சார்ஜ் ஆகும் புதிய ரக பேட்டரியை கண்டுபிடித்துள்ளனர்.

தற்போது செல்போன்களில் பயன்பாடடில் இருப்பது லித்தியம் மற்றும் அல்காலின் பேட்டரிகள். இந்த வகை பேட்டரிகளுக்குப் பதிலாக அலுமினியம் பேட்டரியை அமெரிக்க விஞ்ஞானிகள் புதிதாக வடிவமைத்துள்ளனர். இதில் அதிவிரைவாக சார்ஜ் செய்ய முடியும். அத்துடன் இதில் தீப்பிடிப்பது போன்ற அபாயம் இருக்காது.

இந்த அலுமினியம் பேட்டரி மற்ற பேட்டரிகளை போல சுற்றுச்சூழலையும் கெடுக்காது. இந்த வகை பேட்டரிகளை செல்போன் மட்டுமின்றி லேப்டாப், டேப்லெட் உள்ளிட்ட பல்வேறு மின்னணு சாதனங்களில் பயன்படுத்தலாம் என்று அந்த விஞ்ஞானிகள் குழு தலைவர் ஹாங்கி டாஸ்  தெரிவித்துள்ளார்.
இனி விரைவாகவும் பாதுகாப்பாகவும் செல்போன்களுக்கு சார்ஜ்செய்ய முடியும் என்பது குறிப்பிடத்தக்கது.


ஆர்.கே.நகரில் ஜெயித்தால் அடுத்தது முதல்வர் பதவிதானா?

சென்னை: ஆர்.கே.நகர் தொகுதியில் நான் வெற்றி பெற்றாலும், முதல்வராக எடப்பாடி பழனிச்சாமி பதவியில் தொடருவார் என்று அத்தொகுதியில் அதிமுக சார்பில் போட்டியிட உள்ள டி.டி.வி.தினகரன் இன்று தெரிவித்தார். ஆர்.கே.நகர் தொகுதி இடைத் தேர்தலில் தினகரன் போட்டியிட உள்ளதாக இன்று அறிவிப்பு வெளியானதுமே, முதல்வர் பதவியை பெறுவதற்காகவே அவர் எம்.எல்.ஏவாக தேர்ந்தெடுக்கப்பட விரும்புகிறார் என்ற பேச்சு எழுந்தது. இதுகுறித்து நிருபர்கள் தினகரனிடம் கேள்வி எழுப்பினர். ஆட்சிமன்ற குழுவின் முடிவால் நான் ஆர்.கே.நகரில் போட்டியிட உள்ளேன் என்றார். ஆர்.கே.நகரில் வெற்றி பெற்றால், நீங்கள் முதல்வராகும் வாய்ப்புள்ளதா என்ற கேள்விக்கு, "முதல்வராகவும் வாய்ப்பு நிச்சயம் இல்லை. அந்த காலகட்டத்தில் இருந்த முதல்வர் நடவடிக்கையால், மூத்த அமைச் சர்களும், கட்சியின் நிர்வாகமும், ஒரே இடத்தில் இருந்தால்தான் நியாயமாக இருக்கும் என கூறினர். அன்பு சகோதரர் முதல்வர் எடப்பாடி பழனிச் சாமியின், செயல்பாடு அனைவராலும் பாராட்டப்படுகிறது. அதிமுக அரசின் முதல்வர் எடப்பாடி பழனிச்சாமிதான் என்பதை நான் வலியுறுத்தி கூறிக் கொள்கிறேன் என்றார்.


தீப கற்ப மலேசியாவில் இந்திய சமூகம்:  புலம்பெயர்வா? குடியேற்றமா?

பெட்டாலிங்ஜெயா,

மலேசிய தேசிய பல்கலைக்கழகத்தின் கீழ் செயல்படும் மலாய் நாகரீகக் கல்வி நிலையம் (ஆத்மா) ஏற்பாடு செய்துள்ள தீபகற்ப மலாயாவில் இந்திய சமூகம்: புலம்பெயர்வா? குடியேற்றமா என்ற தலைப்பிலான கருத்தரங்கிற்கு எதிராகக் கடும் விமர்சனம் எழுந்துள்ளது. மலாயாவிற்கு இந்திய சமூகம் வந்த வரலாறு தொடர்பான இந்தக் கருத்தரங்கு, இன்றைய புதிய மலேசியாவிற்கு ஏற்றதாக இருக்காது என்றும் பழைய மலேசியாவின் கொள்கைகள் இன்னும் எஞ்சியிருப்பதை இது உணர்த்துகிறது என்றும் சிறுபான்மையினர் உரிமை நடவடிக்கை கட்சி (மீரா) அந்த விமர்சனத்தில் தெரிவித்துள்ளது.

Read More: Malaysia Nanban Tamil Daily on 9.11.2018


குண்டர் கும்பல்களைச் சேர்ந்த 105 சந்தேகப் பேர்வழிகள் கைது.

ஈப்போ, இவ்வாண்டின் முதல் ஆறு மாதங்களில், குண்டர் கும்பல் நடவடிக்கைகளில் சம்பந்தப்பட்ட தாக சந்தேகிக்கப்படும் 105 பேரை பேரா போலீசார் கைது செய்துள்ளனர். அவர்களில் 40 பேர் கேங் 04 கும்பலையும் 32 பேர் கேங் 08யும் 23 பேர் கேங் 360யும் அறுவர் கேங் 24யும் இருவர் கேங் 36யும் மேலும் இருவர் கேங் 21யும் சேர்ந்தவர்கள் என சந்தேகிக்கப்படுவதாக மாநில குற்றப் புலனாய்வுத் துறை தலைவர் கான் தி யான் கீ கூறினார். மொத்தம் 66 புலன் விசாரணை அறிக்கைகள் தாக்கல் செய்யப்பட் டன. இதனை தொடர்ந்து அறுவர் மீது நீதிமன்றத்தில் குற்றஞ்சாட்டப்பட்டது. அதே வேளையில் 14 சந்தேகப் பேர்வழிகள் அடுத்த கட்ட நடவடிக்கைக்கு உட்படுத்தப்படவில்லை என்று அவர் ஓர் அறிக்கையில் குறிப்பிட்டார். கேங் 360 என அழைக்கப்படும் ஒரு புதிய குண்டர் கும்பல் பேராவில் உருவாகி இருக்கிறது. இந்த கும்பலைச் சேர்ந்தவர்கள் என சந்தேகிக்கப்படும் ஒரு பெண் உட்பட 23 பேர் இரண்டு நாட்களுக்கு முன்னர் சுங்கைசிப் புட்டில் கைது செய்யப் பட்டனர் என்று அவர் மேலும் கூறினார். சுங்கைசிப்புட், தாமான் லிந்தாங் மக்மோர், பெர்சியாரான் லிந்தாங் மக்மோர் 9இல் கடந்த ஞாயிற்றுக்கிழமை மேற்கொள்ளப்பட்ட ஓப்ஸ் சந்தாஸ் நட வடிக்கையின் போது ஒரு பெண் உட்பட 23 உள்ளூர் வாசிகள் குண்டர் கும்பலில் சம்பந்தப்பட்டவர்கள் என்ற சந்தேகத்தின் பேரில் போலீசாரால் கைது செய்யப்பட்டனர்.


மேகன் மெர்க்கல் போல மாற முயலும் பெண்!

இங்கிலாந்தின் பக்கிக்காம்ஷயர் கவுண்டியை சேர்ந்தவர், 30 வயதான டிரேசி கிஸ். இவருக்கு பிரெட்டி என்ற கணவரும் இரண்டு குழந்தைகளும் உள்ளனர்.மேகனின் தீவிர ரசிகையான டிரேசிக்கு, அவரைப் போல மாற ஆசை. குறிப்பாக, மேகனின் மூக்கும், சிரிப்பும் தனக்கு வர வேண்டும் என விரும்பிய டிரேசி, கணவரின் எதிர்ப்பையும் மீறி அதற்கான சிகிச்சைகளை மேற்கொண்டிருக்கிறார்.
இவர், பிளாஸ்டிக் சர்ஜரி மூலம் மூக்கை மாற்றிக் கொண்டிருக்கிறார். மேலும் மேகன் போலவே தனது சிரிப்பு இருக்க வேண்டும் என பற்களையும் மாற்றியிருக்கிறார். இதற்காக டிரேசி இதுவரை 9 லட்ச ரூபாய் செலவு செய்திருக்கிறார்.மேகன் போல மாற டிரேசி இவ்வளவு பணம் செலவழித்தது அவர் கணவர் பிரெட்டிக்கு சுத்தமாகப் பிடிக்கவில்லை. அவர் இதுகுறித்து டிரேசியுடன் சண்டை போட்டுள்ளார். ஆனால் கணவரின் எதிர்ப்பையும் மீறி டிரேசி இவ்விஷயத்தை மகிழ்ச்சியோடு செய்திருக்கிறார்.
அவர் கூறும்போது, மேகன்- ஹாரி திருமணத்தின்போது நான் பிளாஸ்டிக் சர்ஜரி செய்து கொள்ள மருத்துவமனையில் அனுமதிக்கப்பட்டிருந்தேன். அதனால் தொலைக்காட்சி மூலம் அவர்களின் திருமணத்தைப் பார்த்தேன். தற்போது எனக்கு மேகன் போலவே மூக்கும், சிரிப்பும் கொஞ்சம் வந்துள்ளதாக நம்புகிறேன், இதற்கான சிகிச்சையை தொடர்ந்து மேற்கொண்டு வருகிறேன் எனக் கூறியுள்ளார்.
அடுத்தவரைப் போல மாறும் மோகம், அளவுக்கு மீறிச் சென்றிருக்கிறது!


ஜெயலலிதா நினைவிடத்தில் முதல்வர் தலைமையில் அதிமுகவினர் அஞ்சலி

சென்னை,

மறைந்த முதலமைச்சர் ஜெயலலிதா நினைவு தினத்தையொட்டி, அவரது நினைவிடத்திற்கு முதல்வர் எடப்பாடி பழனிசாமி தலைமையில் அதிமுக வினர் ஊர்வலமாக வந்து அஞ்சலி செலுத்தினர்.

மறைந்த முதலமைச்சர் ஜெயலலிதாவின் இரண்டாம் ஆண்டு நினைவு தினம் நேற்று அனுசரிக்கப்பட்டது. இதையொட்டி,  அவரது நினைவிடம் மலர்க ளால் அலங்கரிக்கப்பட்டுள்ளது. நேற்று காலை வாலாஜா சாலையில் இருந்து ஜெயலலிதா நினைவிடம் நோக்கி அதிமுக சார்பில் அமைதி ஊர்வலம் நடைபெற்றது.

முதலமைச்சர், துணை முதலமைச்சர் தலைமையில், கட்சியின் அனைத்து எம்பி, எம்எல்ஏக்கள் மற்றும் நிர்வாகிகள், தொண்டர்கள் என ஏராளமானோர் ஊர்வலத்தில் பங்கேற்றனர். இந்த ஊர்வலம் மெரினா கடற்கரையில் நிறைவடைந்ததும், ஜெயலலிதா நினைவிடத்தில் முதல்வர், துணை முதல்வர் உள்ளிட்ட அனைவரும் அஞ்சலி செலுத்தினர். இது தவிர ஏராளமான பொதுமக்களும் ஜெயலலிதா நினைவிடத்தில் அஞ்சலி செலுத்தினர். ஜெயலலிதா நினைவிடத்தில் அஞ்சலி செலுத்திய பின்னர் கட்சி ஒருங்கிணைப்பாளர் ஓபிஎஸ் தலைமையில் அதிமுகவினர் அனைவரும் உறுதிமொழி ஏற்றனர்.

ஜெயலலிதாவுக்கு அஞ்சலி செலுத்த ஏராளமானோர் வருகை தந்ததால், மெரினா சாலை மற்றும் ஜெயலலிதா  நினைவிடத்தில் ஏராளமான போலீசார் குவிக்கப்பட்டு பாதுகாப்பு பலப்படுத்தப்பட்டது.


தற்காப்பு வாதத்தை சமர்ப்பிக்க் நஜீப், ரோஸ்மாவுக்கு உத்தரவு.

தனியார் புலன் விசாரணையாளர் பி.பாலசுப்பிரமணியத்தின் மனைவி ஏ.செந்தமிழ்ச்செல்வி தொடுத்துள்ள வழக்கில் பிரதமர் டத்தோஸ்ரீ நஜீப் துன் ரசாக், அவரின் துணைவியார் டத்தின்ஸ்ரீ ரோஸ்மா மன்சோர், மேலும் இதர எழுவரும் இன்னும் 14 நாட்களில் தங்கள் தற்காப்பு வாதத்தை சமர்ப்பிக்க வேண்டும் என கோலாலம்பூர் உயர் நீதிமன்றம் உத்தர விட்டுள்ளது.

இவ்வழக்கை ரத்துச் செய்யக் கோரும் தங்களின் விண்ணப்பம் நிலுவையில் இருக்கும் நிலையில், தாங்கள் தற்காப்பு வாதம் செய்வதை தள்ளி வைக்க வேண்டும் என்ற அவர்களின் விண்ணப் பத்தை நீதிபதி ஹியூ சியூ கெங் நிராகரித்ததை தொடர்ந்து உயர் நீதிமன்றம் இத்தீர்ப்பை வழங்கியிருப்பதாக செந்த மிழ்ச்செல்வி சார்பாக ஆஜராகியுள்ள தலைமை வழக்கறிஞர் கோபால் ஸ்ரீராம் கூறினார்.பிரதிவாதிகள் அனைவரும் வரும் அக்டோபர் 25-ஆம் தேதி யன்று அல்லது அதற்குள் தங்கள் தற்காப்பு வாதத்தை சமர்ப்பித்தாக வேண்டும்.

தங்களின் விண்ணப்பங்களுக்கு அனுமதி வழங்கும் அளவிற்கு பிரதிவாதிகள் எந்தவித சிறப்புச் சூழ்நிலைகளையும் வெளிப்படுத்தவில்லை என்று நீதிபதி கருத்து தெரிவித்ததாக கோபால் ஸ்ரீராம் குறிப்பிட்டார்.

Read More: Malaysia Nanban News Paper on 12.10.2017


விஷத்தில் குழந்தைகள் உயிர்தப்பிவிடுவார்கள் என நினைத்து  கழுத்தை நெரித்து கொன்றேன்’

பெற்ற தாயே தன் இரு குழந்தைகளுக்கும் பாலில் விஷம் கலந்து கொடுத்ததோடு மட்டுமல்லாமல்,  எங்கே அவர்கள் விஷத்தில் சாகாமல் உயிர்தப்பி விடுவார்களோ என்று நினைத்து அக்குழந்தைகளின் கழுத்தை நெரித்து கொன்ற கொடூர சம்பவம் குன்றத்தூரில் அரங்கேறியுள்ளது அதிர்ச்சி அளிக்கிறது.

சுந்தரம் என்ற இளைஞருடனான நெருக்கத்தின் காரணமாக பாலில் விஷம் கலந்து தனது இரு குழந்தைகளையும் கொன்றுவிட்டு காதலன் சுந்தரத்துடன் திட்டமிட்டபடி தப்பி ஓடிய அபிராமியை நாகர்கோவிலில் இன்று போலீசார் கைது செய்தனர்.  நாகர்கோவிலில் இருந்து கேரளாவுக்கு தப்பிச்செல்லும் முயற்சியில் இருந்தபோது கைதான அபிராமியிடம் சம்பவம் குறித்து அவரிடம் விசாரணை நடத்தி வருகின்றனர்.

குன்றத்தூர் அருகே உள்ள மூன்றாம்கட்டளை திருவள்ளுவர் நகர், அங்கனீஸ்வரர் கோவில் தெருவில்  வாடகை வீட்டில் வசித்து வருகிறர் விஜய் (30). சென்னை தியாகராயநகரில் உள்ள ஒரு தனியார் வங்கியில் வீட்டு லோன் பிரிவில் இவர் வேலை செய்து வருகிறார்.  இவருடைய மனைவி அபிராமி (25). இத்தம்பதிக்கு  அஜய் (7) என்ற மகனும், கார்னிகா (4) என்ற மகளும் இருந்தனர்.

இந்நிலையில்,  வங்கியில் திடீரென அமைந்துவிட்ட இரவுப்பணி முடிந்து நேற்று காலையில் விஜய் வீட்டிற்கு வந்தபோது,  அங்கே தன் இரு குழந்தை களும் வாயில் நுரை தள்ளியபடி இறந்து கிடந்தனர்.மனைவி அபிராமியை காணவில்லை.  அவரை செல்போனில் தொடர்பு கொண்டபோது செல்போனை அவர் எடுக்கவில்லை.  இதையடுத்து சந்தேகம் அடைந்த விஜய் போலீசுக்கு தகவல் தெரிவிக்கவே,  குன்றத்தூர் போலீசார் விசாரணை நடத்தினர்.

முதற்கட்ட விசாரணையில் அபிராமிக்கு நெருக்கமான சுந்தரம் என்பவரை விசாரித்தபோது,  கணவன் மற்றும் குழந்தைகளுக்கு பாலில் விஷம் வைத்து கொலை செய்ய அபிராமி திட்டமிட்டிருந்தது தெரியவந்தது. விஜய் அன்று இரவு வராததால் குழந்தைகளுக்கு மட்டும் விஷம் கலந்த பாலை கொடுத்து அவர்கள் இறந்துவிட்டனர் என்று தெரிந்ததும் வீட்டில் இருந்து கோயம்பேடு சென்று அங்கிருந்து நாகர்கோவிலுக்கு தப்பிவிட்டார் என்று தெரியவந்தது.

இதன்பின்னர் தனிப்படை போலீசார் நாகர்கோவிலுக்கு நேற்று இரவு சென்றனர்.  சென்னையில் கைதான சுந்தரத்தையும் உடன் அழைத்துச்சென்றனர்.  காதலன் மூலமாக அபிராமியை பிடிக்க வலை விரித்தனர் போலீசார்.அதன்படி, செல்போன் சிக்னலை வைத்து தேடியதில் அபிராமி பேருந்து நிலை யத்தில் பிடிபட்டார்.  நாகர்கோவிலில் இருந்து கேரளாவிற்கு தப்பி ஓடும் முயற்சியில் இருந்த அபிராமியை,  கைது செய்த போலீசார்  அவரிடம் தீவிர விசாரணை நடத்தி வருகின்றனர்.

குன்றத்தூர் போலீசாரின் விசாரணையில்,‘’பாலில் விஷம் கலந்து கொடுத்த பின்னர் குழந்தைகள் உயிர் தப்பிவிடுவார்கள் என நினைத்து அவர்களின் கழுத்தை நெரித்து கொன்றேன்.  கணவரையும் கொலை செய்ய திட்டமிட்டிருந்தேன்.அன்று இரவு அவர் வங்கியில் பணிச்சுமையினால் வராததால் உயிர் தப்பிவிட்டார்.   சுந்தரத்துடன் கேரளாவுக்கு சென்று அங்கேயே ஏதாவது கடை வைத்து வாழலாம் என்று  திட்டமிருந்தேன்.  அதற்குள் போலீசில் சிக்கிக்கொண்டேன்’’ என்று அதிர்ச்சி வாக்குமூலம் அளித்துள்ளார்.


சுங்கை சோ வில் வீடுபுகுந்து திருடும் 3 இளைஞர்கள் கைது

நேற்று அதிகாலை மணி 1.40 அளவில் ரோந்துப் பணியில் ஈடுபட்டிருந்த உலுசிலாங்கூர் மாவட்ட காவல் துறையினர், சுங்கை சோ, கம்போங் டிராடிசியில் சந்தேகத்திற்குரிய வகையில் இரு மோட்டார் சைக்கிள்களில் சுற்றிக் கொண்டிருந்த 3 இளைஞர்களைக் கைது செய்தனர்.

அக்கம்பத்தைச் சேர்ந்த பொதுமக்கள் கொடுத்த தகவலைத் தொடர்ந்து விரைந்து வந்த காவல் துறை ரோந்து பிரிவினர் பதினைந்துக்கும் இருபது வயதுக்கும் இடைப்பட்ட 3 இளைஞர்களை தடுத்து நிறுத்தினர். அவர்கள் வைத்திருந்த பைகளை சோதனையிட்டதில் சிறு கத்தி, பிளையர், திருகு மற்றும் வெட்டும் ஆயுதங்களைக் கைப்பற்றினர். அவர்கள் மூவரும் வீடு புகுந்து திருடுதல் மற்றும் மோட்டார் சைக்கிள் பாகங்கள் திருடுதல் போன்ற குற்றங்களுக்காக விசாரணைக்கு உதவ தடுத்து வைக்கப் பட்டனர்.


எங்களின் நடவடிக்கை கடுமையாக இருக்கும்'- கத்தாரை மிரட்டும் அரபு நாடுகள்!

அரபு நாடுகளின் நிபந்தனைகளை கத்தார் அரசு ஏற்றுக் கொள்ளாததைத் தொடர்ந்து அந்நாடுகள் கத்தார் அரசை எச்சரித்து அறிக்கை ஒன்றை வெளியிட் டுள்ளன. கத்தார் அரசாங்கம் தீவிரவாதத்துக்கு துணை போவதாகவும், தீவிரவாத செயல்களுக்கு நிதி உதவி அளித்து வருவதாகவும் அரபு நாடுகள் குற்றம்சாட்டின. சவுதி, பஹ்ரைன், ஐக்கிய அரபு எமிரேட், எகிப்து உள்ளிட்ட வளைகுடா நாடுகள் கத்தார் உடனான அனைத்து தூதரக உறவுகளையும் முறித்துக் கொண் டன. கத்தார் மீதான தடையை திரும்பப் பெற 13 நிபந்தனைகளை அரபு நாடுகள் முன் வைத்துள்ளன. ஆனால், கத்தார் அரசோ தன்மீது வைக்கப்பட்டுள்ள குற்றச்சாட்டுகளை மறுத்து வருகிறது. இந்நிலையில், 13 நிபந்தனைகளை கத்தார் ஏற்றுக்கொள்ள அரபு நாடுகள் விதித்த கெடு முடிந்துவிட்டது. கத்தார் மற்றும் அதற்கு எதிரான பிற அரபு நாடு களுக்கும் இடையே சமரசம் செய்ய குவைத் மேற்கொண்டு வரும் முயற்சியும் தோல்வியடைந்துவிட்டது. ‘பிற நாடுகள் அதிகாரம் செய்ய கத்தார் சாதா ரண நாடு கிடையாது. நாங்கள் எதற்கும் தயாராக இருக்கிறோம். எந்த நிபந்தனையையும் ஏற்றுக்கொள்ள முடியாது’ என்று கத்தார் பாதுகாப்புத் துறை அமைச்சர் திட்டவட்டமாகத் தெரிவித்துவிட்டார். இந்நிலையில், சவுதி அரேபியா, பஹ்ரைன், ஐக்கிய அரபு எமிரேட், எகிப்து ஆகிய நான்கு நாடுகள் இணைந்து கூட்டு அறிக்கை ஒன்றை வெளி யிட் டுள்ளன. அதில் ‘கத்தார் 13 நிபந்தனைகளை ஏற்க மறுத்துவிட்டது. தீவிரவாதிகளுடன் கத்தாருக்கு தொடர்பு இருக்கிறது என்பதற்கு இதுதான் எடுத்து காட்டு. கத்தாருக்கு எதிராக புதிய நடவடிக்கைகள் எடுக்கப்படும். அரசியல், பொருளாதாரம் சட்டரீதியான நடவடிக்கை எடுப்போம். நாங்கள் எடுக்கும் நட வடிக்கை கத்தார் மக்களை பாதிக்காது. ஆனால், கத்தார் அரசைத் தாக்கும்’ என எச்சரிக்கை விடுத்துள்ளனர்.


இன்று விண்ணில் ஏவப்படுகிறது 'கலாம் சாட்'- 18 வயது தமிழக மாணவரின் சாதனை

மறைந்த முன்னாள் குடியரசுத் தலைவர் அப்துல் கலாம் பெயரில் உருவாக்கப்பட்டுள்ள 'கலாம் சாட்' என்ற செயற்கைக்கோள் இன்று விண்ணில் ஏவப் படுகிறது. 'ஸ்பேஸ் கிட்ஸ் இந்தியா' என்ற அமைப்பு, மாணவர்களுக்குச் சர்வதேச அறிவியல் மற்றும் விண்வெளி ஆராய்ச்சிகுறித்த கல்வியை அளித்துவருகிறது. அந்த அமைப்பைச் சேர்ந்த 18 வயது தமிழக மாணவர் ரிஃபாத் ஷரூக், இந்த செயற்கைக்கோளை உருவாக்கியுள்ளார். நாசா நடத்திய போட்டி ஒன்றில், மாணவர் ரிஃபாத்தின் 'கலாம் சாட்' என்ற உலகின் எடை குறைந்த செயற்கைக்கோள் தேர்வானது. இந்த செயற்கைக்கோள், 3.8 கன சென்டிமீட்டர் உயர மும் 64 கிராம் எடையும் கொண்டது. இந்த செயற்கைக்கோள், நாசாவின் எஸ்.ஆர் 4 என்ற ராக்கெட் மூலம் இன்று விண்ணில் ஏவப்படுகிறது. இந்திய நேரப்படி மதியம் 3 மணிக்கு விண்ணில் செல்லத் தயாராக உள்ளது 'கலாம் சாட்'.


ஜாகூர் பாலத்தில் நிலவும் வாகன நெரிசல்: சுற்றுப்பயணிகளின் எண்ணிக்கையில் சுமார் 20 லட்சம் வீழ்ச்சி

ஜார்ஜ்டவுன்,

ஜொகூர் பாலத்தில் நிலவும் வாகன நெரிசலின் காரணமாக சிங்கப்பூரிலிருந்து இந்நாட்டிற்குள் வரக்கூடிய சுற்றுப்பயணிகளின் எண்ணிக்கையில் சுமார் 20 லட்சம் வீழ்ச்சி கண்டிருப்பது  மலேசியாவிற்கு பேரதிர்ச்சியை ஏற்படுத்தியுள்ளது. இப்பிரச்சினையின் முக்கியத்துவத்தை கவனத்தில் கொண்டு, குறிப்பாக ஜொகூர் பாரு சுங்கத்துறை, குடிநுழைவு, தடுப்புக்காப்பு மைய (சி.ஐ.கியூ) பிரச்சினையை தீர்ப்பதற்கு உள்துறை அமைச்சுடன் தன் அமைச்சு அணுக்கமாக ஒத்துழைக்கும் என சுற்றுலா, கலை, பண்பாட்டு துறை துணை அமைச்சர் முகமட் பக்தியார் வான் சிக் நேற்று கூறினார்.

Read More: Malaysia Nanban Tamil Daily on 6.4.2019


தேர்தலுக்குப் பின் தேமுதிக நிலவரம் என்ன?

கடந்த 18ஆம் தேதி தமிழகத்தில் 38 நாடாளுமன்ற தொகுதிகளுக்கும்,18 சட்டமன்ற இடைத்தேர்தல்  தொகுதிகளுக்கும் தேர்தல் நடைபெற்று முடிந்தது. நேற்றைய தினம் அணைத்து கட்ட தேர்தல்களும் முடிவடைந்த நிலையில் தேர்தலுக்கு பிந்தைய கருத்துக்கணிப்பு வெளியிடப்பட்டது.இதில் தமிழ கத்தில் திமுக கூட்டணி கட்சிக்கு பெரும்பான்மை கிடைக்கும் என்றும், மத்தியில் பாஜக கூட்டணிக்கு பெரும்பான்மை கிடைக்கும் என்றும் வெளி யிட்டனர். மேலும் தமிழகத்தில் அதிமுக கூட்டணிக்கு நான்கு நாடாளுமன்ற தொகுதிகள் வரை கிடைக்க வாய்ப்புயுள்ளது என்றும் கருத்துக்கணிப்பில் வெளிவந்தன.

இந்த கருத்துக்கணிப்பில் அதிமுக கட்சிக்கு தேனி தொகுதியிலும், பாஜக கட்சிக்கு கோயம்பத்தூர்,குமரியிலும், பாமக கட்சிக்கு தருமபுரி தொகுதியிலும் வெற்றி வாய்ப்பு உள்ளதாக கருத்துக்கணிப்பில் சொல்லப்படுகிறது.இந்த நிலையில் அதிமுக கூட்டணியில் இடம்பெற்ற தேமுதிகவுக்கு போட்டியிட்ட நான்கு தொகுதிகளில் ஒரு தொகுதியில் கூட வெற்றிவாய்ப்பு இல்லை என்று தேர்தலுக்கு பிந்தைய கருத்துக்கணிப்பு முடிவுகள் தெரிவிக்கின்றன.இது பற்றி விசாரித்த போது தேமுதிகவில் நிகழும் உட்கட்சி பூசலும், தேர்தல் செலவுக்கு கட்சி தலைமையிடம் இருந்து ஒத்துழைப்பு இல்லாததும் மிக முக்கிய காரணமாக கூறப்படுகிறது.இன்னும் சிலர் தேமுதிக கட்சி அதிமுக கூட்டணியில் இடம் பெற்றதை தொண்டர்கள் விரும்பவில்லை என்றும் கூறியுள்ளனர்.

இந்த தேர்தலில் கமல், சீமான் கட்சிகள் புது வாக்காளர்களின் வாக்குகளை பெற்றதும் ஒரு காரணமாக சொல்லப்படுகிறது.தேமுதிக தலைவர் விஜய காந்த் உடல்நிலை சரியில்லாமல் பிரச்சாரத்தில் ஈடுபடாததும் தொண்டர்கள் மத்தியில் ஏமாற்றம் அடைந்ததாக கூறப்படுகிறது.மே 23க்கு பிறகு தேர்தல் முடிவுகள் எப்படி வரும் என்பதை பொறுத்தே தேமுதிகவின் அடுத்தகட்ட அரசியல் மூவ் இருக்கும் என்று எதிர்பார்க்கப்படுகிறது.


வான் அஜிசாவின் தொகுதியை எடுத்துக் கொள்ள மாட்டேன்.

கோலாலம்பூர்

பிகேஆர் தலைவர் டத்தோஸ்ரீ அன்வார் தமது துணைவியார் டத்தோஸ்ரீ வான் அஜிசாவின் பண்டான் நாடாளுமன்றத் தொகுதியைக் கைப்பற்றுவார் என்று பரவி வரும் கூற்றை அவர் மறுத்துள்ளார். அரசாங்க நிர்வாகத்தில் இரண்டாவது மிக உயர்ந்த பதவி வகிக்கும் வான் அஜிசா அன்வாருக்கு வழிவிட விரும்பினால் முதலில் அவரது பதவியில் இருந்து விலக வேண்டும். ஆனால், தற்போது அவ்வாறு செய்வது நடைமுறைக்கு சரிபட்டு வராது என அன்வார் குறிப்பிட்டார்.

Read More: Malaysia Nanban Tamil Daily on 8.6.2018


கெடா மாநிலத்தில் உள்ள 58 தமிழ்ப் பள்ளிகளின் எதிர்காலம் கேள்விக்குறி.

( நா. மணிராஜா)

சுங்கைப்பட்டணி, ஜன. 16-

கெடா மாநிலத்தில் உள்ள 58 தமிழ்ப் பள்ளிகளில் குறைந்த மாணவர்களின் எண்ணிக்கை கொண்ட 20 க்கும் மேற்பட்ட பள்ளிகளின் எதிர்காலம் கேள்விக்குறியாகி வருகின்றன. ஒவ்வொரு ஆண்டும் மாணவர்களின் எண்ணிக்கை பெரியளவில் குறைந்து வருவதால் அப்பள்ளிகளின் எதிர்காலம் பெரும்  நிச்சயமற்றதாக இருக்கின்றன.  இந்தியர்கள் அதிகமாக வசிக்கும் நகர்ப்புற பகுதிகளில் அப்பள்ளிகளை இடம் மாற்றினால் மட்டுமே அவற்றின் எதிர்காலத்தை உறுதி செய்ய முடியும் என்று  மக்கள்   நம்புகின்றனர்.

கெடா மாநிலத்தில் மிகவும் பழைமையான தமிழ்ப்பள்ளியான டப்ளின் தோட்டம் பிரிவு 7 தமிழ்ப்பள்ளியில் புதிய கல்வி ஆண்டில் முதலாம் வகுப்பில் எந்தவொரு மாணவர் பதிவும் இல்லை. ஐந்தாம் மற்றும் ஆறாம் வகுப்புகளில் மட்டுமே ஐந்து மாணவர்கள் பயில்கின்றனர்.

இதேபோன்று 20 க்கும் மேற்பட்ட தமிழ்ப்பள்ளிகளில் மாணவர்களின் எண்ணிக்கை குறைவாக உள்ளது. நிலைமையை சமாளிக்க  தற்போது கெடா மாநிலத்தில் இரண்டு தமிழ்ப்பள்ளிகள் நகர்புறங்களுக்கு மாற்றும் நடவடிக்கைகள்  மேற்கொள்ளப்பட்டு வருவதாக கெடா மாநில தமிழ்ப் பள்ளிகளின் வாரிய மன்றத்தின் மேலாளர் கோ.குமரன் நேற்று இங்கு தெரிவித்தார்.

Read More: Malaysia Nanban News Paper on 16.1.2018


இந்திய அணி அபார வெற்றி!

இந்தியா-இங்கிலாந்து இளையோர் (19 வயதுக்கு உட்பட்டோர்) அணிகளுக்கான 3-வது ஒருநாள் கிரிக்கெட் போட்டி மும்பையில் நேற்று நடந்தது. முதலில் ஆடிய இங்கிலாந்து அணி, இந்திய வீரர்களின் சிறப்பான பந்து வீச்சை தாக்குப்பிடிக்க முடியாமல் 49 ஓவர்களில் 215 ரன்னில் ஆல்-அவுட் ஆனது. அதிகபட்சமாக ராவ்லின்ஸ் 96 ரன்னும், பார்ட்லெட் 55 ரன்னும் எடுத்தனர்.இந்திய அணி தரப்பில் ராகுல் சாஹர் 4 விக்கெட்டும், அன்குல்ராய் 3 விக்கெட்டும் வீழ்த்தினார்கள். இதனை அடுத்து ஆடிய இந்திய அணி 44.1 ஓவர்களில் 3 விக்கெட் இழப்புக்கு 216 ரன்கள் எடுத்து 7 விக்கெட் வித்தியாசத்தில் அபார வெற்றி பெற்றது. சுப்மான் கில் 138 ரன்னும், ஹர்விக் தேசாய் 37 ரன்னும் எடுத்து ஆட்டம் இழக்காமல் இருந்தனர். இந்த வெற்றியின் மூலம் 5 ஆட்டங்கள் கொண்ட போட்டி தொடரில் இந்திய அணி 2-1 என்ற கணக்கில் முன்னிலை பெற்றுள்ளது. முதல் ஆட்டத்தில் இங்கிலாந்து அணியும், 2-வது ஆட்டத்தில் இந்திய அணியும் வென்று இருந்தன. இந்தியா-இங்கிலாந்து இளையோர் அணிகள் இடையிலான 4-வது ஒருநாள் கிரிக்கெட் போட்டி மும்பையில் நாளை மறுநாள் (திங்கட்கிழமை) நடக்கிறது.


சிங்கப்பூர் ஈஷுன் ஸ்ரீ மகா மாரியம்மன் ஆலயத்தில் ஆடிப்பூர பிரமோற்சவம்

கடந்த 16ம் தேதி இக்கோவிலில் ஆடிக் கூழ் ஊற்றும் திருவிழா நடைபெற்றது. அன்று காலை கணபதி பூஜையுடன் தொடங்கி, சிறப்பு அபிஷேகம் மற்றும் ஆடிக் கூழ் கலயங்களுக்கும் சிறப்பு பூஜைகள் செய்யப்பட்டது. விழாவில் கலந்து கொண்ட அனைவருக்கும் பிரசாதம் வழங்கப்பட்டது.


மிட்டாய், ரொட்டி வகைகளில் போதைப்பொருள் கலப்பு!

ஏழு வயது சிறுவர்களை போதைப்பொருளுக்கு அடிமையாக்கும் வகையில் செயற்கை போதைப்பொருளைக் கொண்டு உணவுப் பொருட்கள் தயாரிக் கப்பட்டு வருவதாக துணைப் பிரதமர் டத்தோஸ்ரீ டாக்டர் ஜாஹிட் ஹமிடி நேற்று அம்பலப்படுத்தினார். மிட்டாய் மற்றும் ரொட்டிகளில் இந்த வகை போதைப்பொருள் சேர்க்கப்பட்டுள்ளதாக தேசிய போதைப்பொருள் துடைத்தொழிப்பு நிறுவனம் கண்டு பிடித்திருப்பதை உள்துறை அமைச்சருமான அவர் சுட்டிக் காட்டினார். அந்த செயற்கை போதைப்பொருள் சேர்க்கப்பட்ட உணவை சாப்பிட்ட பின்னர் அச் சிறுவர்களின் நரம்பு, சிந்தனை, ரத்த ஓட்டம் ஆகியன பாதிக்கப்படும் என்று அவர் சொன்னார். மலேசிய இஸ்லாமிய பயிற்சி கழகத்தில் இஸ்லாமிய ஆலோசனை மன்றத்தின் கல்வி, சமூக மாநாட்டைத் தொடக்கி வைத்து உரையாற் றுகையில் அவர் இவ்வாறு தெரிவித்தார். பின்னர் செய்தியாளர்களிடம் பேசிய அவர், இளையோர்களிடையே ஒழுக்கக்கேடு அதிகரித்து வருவதை அரசாங்கம் கடுமையாகக் கருதுவதாகக் கூறிய அவர், இதனை சமாளிக்க அரசாங்கம் பல்வேறு திட்டங்களை அமல்படுத்தவும் எண்ணம் கொண்டுள்ளதாக குறிப்பிட்டார்.


ஷமீராவின் கொலை ரகசிய கேமராவில் பதிவானது!

ஷமீரா எனும் திருநங்கை கொடூரமான முறையில் சுட்டு, வெட்டிக் கொல்லப்பட்ட சம்பவம் தொடர்பிலான ரகசிய கேமராவின் பதிவு போலீசிடம் கிடைத் துள்ளது.கடந்த வியாழக்கிழமை ஜாலான் பாசாரில் திருநங்கை ஷமீரா கிருஷ்ணன் (வயது 27) கொடூரமான முறையில் வெட்டிக் கொல்லப்பட்டார். முதலில் அவர் துப்பாக்கியால் சுடப்பட்டுள்ளார். அதன் பின்னர் அடையாளம் தெரியாத நபர்கள் அவரை வெட்டுக் கத்தியால் வெட்டியுள்ளனர். இதனால் அவரின் தலை இரண்டானதுடன் அவரின் கைவிரல்களும் துண்டிக்கப்பட்டுள்ளன. இச்சம்பவம் தொடர்பில் போலீசார் துரித விசாரணையை மேற் கொண்டு வருகின்றனர். அந்த வகையில் கிடைக்கப்பெற்ற ரகசிய கேமராவின் பதிவை போலீசார் துல்லியமாக கவனித்துள்ளனர். ஷமீராவை மூவர் பாராங் கத்தியால் தாக்கி யுள்ளனர் என்பது உறுதிப்படுத்தப்பட்டுள்ளது. ஆனால் தாக்குதலை மேற்கொண்டவர்களின் முகங்கள் ரகசிய கேமராவின் பதிவில் தெளிவாக தெரிய வில்லை என்று பகாங் மாநில குற்றவியல் விசாரணை பிரிவின் தலைவர் டத்தோ ராஜா ஷாரோம் ராஜா அப்துல்லா தெரிவித்தார். இதன் தொடர்பில் போலீசார் தொடர் விசாரணைகளை மேற்கொண்டு வருகின்றனர். இதுவரையில் இச்சம்பவம் குறித்து நால்வரிடம் விசாரணை மேற் கொள்ளப்பட்டுள்ளதாக அவர் சொன்னார்.இதனிடையே, கடந்த 2015-ஆம் ஆண்டில் ஷமீரா கடத்தப்பட்டு மிகக்கொடூரமான முறையில் வதை செய்யப் பட்ட சம்பவத்திற்கும் இதற்கும் தொடர்பு உள்ளதா என்ற கோணத்திலும் போலீசார் ஆராய்ந்து வருகின்றனர். அச்சம்பவத்தின் போது, ஷமீராவை கடத்திய இரு ஆடவர்கள் கைது செய்யப்பட்டனர். இது பற்றிய வழக்கு வரும் மார்ச் மாதம் விசாரணைக்கு வரும் வேளையில், ஷமீரா அதில் முக்கிய சாட்சியாகத் திகழ்கிறார் என்பது குறிப்பிடத்தக்கது. ஆகவே, அந்த வழக்கிற்கும் இவரின் கொலைக்கும் தொடர் பிருக்கலாம் என்ற சாத்தியத்தையும் போலீசார் மறுக்கவில்லை.


என்னைய கூப்புடுவியா... அத்துமீறிய மேனேஜரை செருப்பால் அடித்து விளாசிய பெண்

சென்னை அலுவலகத்தில் வேலைக்கு சென்ற பெண்ணை தவறான கண்ணோட்டத்துடன் பார்த்து படுக்கைக்கு கூப்பிட்ட மேனேஜரை செருப்பால் அடித்து விளாசி யுள்ளார் அந்த பெண். இந்த வீடியோ தற்போது வைரலாகி வருகிறது. என்னைய கூப்பிடுவியா? உனக்கு கூடப்பிறந்த அக்கா தங்கச்சி இல்லையா என்று கேட்டுக்கொண்டே அந்த பெண் செருப்பால் அடிக்கும் வீடியோ காட்சி வைரலாகி வருகிறது. பணிபுரியும் இடங்களில் 65 சதவிகித பெண்கள் பாலியல் துன்புறுத்தலுக்கு ஆளாகி வருகின்றனர். அவர்களுக்கு ஏற்படும் கொடுமை குறித்து பலரும் புகார் அளிப்பதில்லை. மீறி எதிர்ப்பு தெரிவித்தாலும் அவர்களுக்கு பணி பாதுகாப்பற்ற சூழல் ஏற்படுகிறது. இந்த நிலையிலேயே தன்னை தவறான கண்ணோட் டத்தோடு பார்த்த நபரை செருப்பால் அடித்து விளாசியுள்ளார். வீட்டு சூழல் காரணமாக கடும் சிரமத்திற்கு இடையே பெண்கள் பணிக்கு வந்தாலும் காம இச்சையோடு பார்க்கும் பல கொடூரர்களுக்கு இதுபோன்ற தண் டனை அவசியம்தான் என்று பலரும் பதிவிட்டு வருகின்றனர்.


அமைச்சர், டிஜிபியை பதவி நீக்கம் செய்ய வேண்டும் மு.க.ஸ்டாலின்

சென்னை:

திமுக செயல் தலைவர் மு.க.ஸ்டாலின் வெளியிட்டுள்ள அறிக்கையில் கூறி இருப்பதாவது:-

குட்கா வழக்கை சி.பி.ஐ விசாரணைக்கு உத்தரவிட்ட தீர்ப்பை எதிர்த்து, சுகாதார ஆய்வாளர் சிவக்குமார் உச்சநீதிமன்றத்தில் மேல்முறையீடு செய்திருப்ப துடன், மிகமூத்த வழக்கறிஞர் முகுல் ரோத்தகியை அந்த வழக்கில் ஆஜராக ஏற்பாடு செய்திருப்பது ஆச்சரியத்தையும் பலத்த சந்தேகத்தையும் ஏற்ப டுத்துகிறது.

சென்னை உயர்நீதிமன்றம் உத்தரவிட்ட சி.பி.ஐ விசாரணையை காலம் தாழ்த்தவும் தடுக்கவும் ஹெல்த் இன்ஸ்பெக்டர் சிவக்குமாரை சுகாதாரத்துறை அமைச்சரும்,டி.ஜி.பி.யும் தங்களது “முகமூடியாக” பினாமி முறையில் பயன்படுத்தி, இந்த வழக்கினை உச்ச நீதிமன்றத்திற்கு எடுத்து சென்றிருப்பதை மக்கள் நன்கு அறிவார்கள் எனக் கூறி உள்ளார்


வழக்கில் என்னையும் சேர்க்க வேண்டும்- ரோசாலின் செய்த மனுவால் வேள்பாரி வழக்கு ஒத்திவைப்பு

தமது தந்தை துன் சாமிவேலு சரியான மனநிலையில் இருக்கிறாரா என்பதை  மருத்துவ ரிதீயில் சோதிக்க உயர்நீதிமன்றம் ஆணையிட வேண்டும் என   அவரின் புதல்வர் வேள்பாரி தாக்கல் செய்த மனு நேற்று ஒத்திவைக்கப்பட்டது.

சாமிவேலு தமது கணவர் என்று ஈப்போவை சேர்ந்த இ.மிரியம் ரோசாலின் (மரியம் ரோசாலின்) என்பவர் இந்த வழக்கில் தலையிட தமக்கு அனுமதி வழங்க வேண்டும் என்று ஒரு மனுவை தாக்கல் செய்துள்ளதால் இதனை ஒத்திவைப்பதாக நீதிபதி டத்தோ அமாட் பாச்சே கூறினார். கடந்த டிசம்பர் 13 ஆம் தேதி சம்பந்தப்பட்ட மாது செய்துள்ள இந்த மனுவை கருதி வழக்கை ஒத்திவைப்பதாக நீதிபதி அறிவித்தார் என்று மிரியம் வழக்கறிஞர் ஆர்.எஸ்.ராயர் கூறினார்.

 இந்த வழக்கில் தலையிடுவதற்கு எனது கட்சிக்காரருக்கு உரிமை உண்டு என்பது எங்களது வாதம். ஏற்கெனவே ஈப்போ உயர்நீதிமன்றத்தில் தாக்கல் செய்யப்பட்டுள்ள வழக்கில் துன் சாமிவேலுவையும் அவரின் புதல்வர் வேள்பாரியையும் நாங்கள் பிரதிவாதிகளாக குறிப்பிட்டிருக்கிறோம்.,

எந்த ஒரு நீதிமன்றமும் ஓர் உத்தரவை பிறப்பித்தால் அது எனது கட்சிக்காரர் மிரியம் ரோசாலினை பாதிக்கும். அதனால்தான் இன்று இந்த மனுவை தாக்கல் செய்தோம் என நீதிமன்றத்துக்கு வெளியே செய்தியாளர்களிடம் கூறினார். முன்னாள் அமைச்சரும்  மஇகாவின்   முன்னாள் தலைவருமான துன் சாமிவேலுவும் தாமும் கணவன்  மனைவியாக வாழ்ந்ததாக ரோசாலின் கூறிவருகிறார்.

இதற்கான ஆதாரங்களை வைத்திருப்பதாகவும் ஒரு பொது சட்ட மரபின் அடிப்படையில் தங்களுக்கிடையில் குழந்தை இல்லை என்றாலும் தாம் அவருக்கு மனைவியாக இருந்ததாக அவர் கூறி வருகிறார். அவர் செய்துள்ள மனுவை மீது வரும் ஜனவரி 7 ஆம் தேதி நீதிமன்றம் பரிசீலிக்கவிருக்கிறது.

தமது தந்தை மனநிலை சரியில்லாத நிலையில் இருப்பதால் தேர்ச்சி பெற்ற ஒரு மனோ தத்துவ மருத்துவர் அவரை சோதித்து அவர் நிலைபற்றி முடிவெடுக்க நீதிமன்றம் ஆணையிட வேண்டுமென சாமிவேலு வின்  புதல்வர் வேள்பாரி அண்மையில் நீதிமன்றத்தில் மனுத் தாக்கல் செய்தது தெரிந்ததே.


இரட்டை அடுக்கு பஸ் தீப்பிடித்த விபத்தில் 20 பேர் பலி

லிமா,

பெரு நாட்டின் தலைநகர் லிமாவில் இருந்து புறப்பட்டுச் சென்ற இரட்டை அடுக்கு பஸ்  தீப்பிடித்த விபத்தில் 20 பயணிகள் உயிரிழந்தனர். பெரு நாட்டின் தலைநகரான லிமாவில் இருந்து சுமார் 100 பயணிகளுடன் சிக்லாயோ நகரை நோக்கி ஒரு இரட்டை அடுக்கு பஸ் நேற்று முன்தினம் புறப்பட்டுச் சென்றது. வழியில் சான் மார்ட்டின் டி போர்ரெஸ் மாவட்டத்தில் உள்ள நிறுத்தத்துக்குள் நேற்றிரவு நின்றிருந்த அந்த பஸ்சின் என்ஜின் பகுதி திடீரென்று தீப்பிடித்து எரிந்தது.

சில நொடிகளுக்குள் பஸ்சின் இருக்கைகள் வழியாக மளமளவென்று பரவிய தீயில் பயணிகள் சிக்கிக் கொண்டனர். குறிப்பாக, மேல் அடுக்கு படுக்கையில் இருந்த பயணிகள் கீழே இறங்கி வர முடியாமல் தவித்தனர். இதற்குள் பயங்கர சத்தத்துடன் பஸ்சின் ஒரு பகுதி வெடித்துச் சிதறியது. இந்த கோர விபத்தில் 20 பயணிகள் உடல் கருகி உயிரிழந்தனர். காயங்களுடன் பலர் அருகில் உள்ள மருத்துவமனைகளில் சிகிச்சை பெற்று வருகின்றனர்.


தோல்வி பயத்தால் மோடியின் ஸ்டார் அந்தஸ்தை பறித்தது பாஜக!

5 மாநில சட்டப்பேரவை தேர்தல்களில் பாஜகவின் ஸ்டார் பிரச்சாரகர் என்ற அந்தஸ்த்தை மோடியிடம் இருந்து பாஜக பறித்திருக்கிறது.

மோடி பிரச்சாரம் செய்தால் பாஜக வெற்றி பெற்றுவிடும் என்ற ஒரு பிம்பத்தை உருவாக்கி வைத்திருந்த பாஜக, தனது ஆட்சி நடைபெறும் மத்தியப்பிரதேசம், ராஜஸ்தான், சத்தீஸ்கர் ஆகிய மூன்று மாநிலங்களில் தோல்வி பயம் காரணமாக மோடியின் கூட்டங்களை குறைத்திருக்கிறது.

கடந்த குஜராத் தேர்தலில் மோடி தனது சொந்த மாநிலத்தில் வெற்றியை தக்க வைக்க பொதுக்கூட்டங்களில் அழுதார். காங்கிரஸும் பாகிஸ்தானும் சேர்ந்து சதி செய்வதாக கூசாமல் பொய் பேசினார். அப்படி இருந்தும் பாஜகவின் வாக்குச் சதவீதம் குறைந்து, சட்டப்பேரவையிலும் குறைவான மெஜாரிட்டியுடன் பாஜக ஆட்சியைப் பிடிக்க முடிந்தது.

அதன்பின்னர் சமீபத்தில் நடைபெற்ற கர்நாடகா தேர்தலில் தொடர்ச்சியாக 23 பொதுக்கூட்டங்களில் பேசி பிரச்சாரம் செய்தும் ஆட்சியைப் பிடிக்க முடியவில்லை. எதிர்க்கட்சிகள் சிதறியிருந்த நிலையிலும் ஆட்சியைப் பிடிக்க முடியவில்லை. ஆனால், இப்போது எதிர்க்கட்சிகள் அனைத்தும் பாஜகவை வீழ்த்துவதற்காக இணைய முடிவெடுத்துள்ளன.

இப்படிப்பட்ட நிலையில், பாஜக ஆட்சி செய்யும் மத்தியப்பிரதேசம், ராஜஸ்தான், சத்தீஸ்கர் ஆகிய மூன்று மாநிலங்களில் மோடி பறந்து பறந்து பிரச்சா ரம் செய்தாலும் வெற்றிபெற முடியாது என்று முடிவாகிவிட்டது. எனவே, இந்த மாநிலங்களில் மோடியை பிரச்சாரம் செய்ய வைத்து படு தோல்வியைச் சந்திக்க பாஜக விரும்பவில்லை. ஏனெனில் தேர்தல் நடைபெறவுள்ள மிஜோரம், தெலங்கானா மாநிலங்களிலும் பாஜகவுக்கு வாய்ப்பில்லை. அதாவது, தேர்தல் நடைபெறவுள்ள 5 மாநிலங்களிலும் பாஜக தோற்பது உறுதியாகிவிட்டதாக கருத்துக்கணிப்புகள் தெரிவிக்கின்றன.

ராஜஸ்தானிலும், மத்தியப் பிரதேசத்திலும் பாஜகவுக்குள்ளேயே குத்துவெட்டு தூள்பறக்கிறது. அதிருப்தி வேட்பாளர்கள் அதிகரித்துள்ளனர். இந்நிலை யில் மோடி பிரச்சாரம் செய்தும் தோற்றால் அவருடைய தலைமையில் நாடாளுமன்றத் தேர்தலைச் சந்திப்பது கடினம் என்று பாஜக நினைக்கி றது. எனவே, இந்தத் தேர்தல்களில் பாஜகவுக்காக அமித் ஷாவும், உ.பி. முதல்வர் யோகி ஆதித்திய நாத்தும் முக்கிய பிரச்சாரகர்களாக செயல்படுவார்கள் என்று அறிவிக்கப்பட்டுள்ளது. மோடி கடைசி நாட்களில் மட்டும் சில கூட்டங்களில் பேசுவார் என்று கூறப்பட்டுள்ளது.

கடந்த 2013 ஆம் ஆண்டு டிசம்பரில் நடைபெற்ற இதே மூன்று மாநிலங்களில் மோடி பிரச்சாரம் செய்ததால்தான் பாஜக வெற்றி பெற்றதாக கூறி மோடியை பிரதமர் வேட்பாளராக்கி பிரச்சாரம் செய்தது பாஜக. ஆனால், இப்போது, மோடி பிரச்சாரம் செய்தாலும் பாஜகவை காப்பாற்ற முடியாது என்பதை உணர்ந்தது மட்டுமல்ல, அந்த தோல்விக்கு மோடியை பொறுப்பாக்கவும் பாஜக தயாராக இல்லை.

எப்படி தந்திரம் செய்தாலும், வரும் நாடாளுமன்றத் தேர்தலில் பாஜக படுதோல்வியைச் சந்திக்கப்போவது நிச்சயம் என்று அரசியல் விமர்சகர்கள் கூறுகிறார்கள்.


20 வயது பெண்ணிடம் அந்தரங்க உறுப்பை வெளிப்படுத்திய ஆடவர்!

இரு தினங்களுக்கு முன்பு இங்குள்ள கடை யொன்றில் தனது அந்தரங்க உறுப்பை வெளிப் படுத்திய ஆடவரைக் காவல்துறை தேடிவருகிறது. 20 வயது பெண் ணிடம் அவர் இவ்வாறு தகாத முறையில் நடந்து கொண்டதையொட்டி மெர்சிங் காவல் நிலை யத்தில் அதே தினத்தில் புகார் செய்யப்பட்டதாகவும் புகாரைத் தொடர்ந்து குறிப்பிட்ட அந்த ஆடவரைத் தேடும் பணி முடுக்கிவிடப்பட்டதாகவும் மெர்சிங் ஓசிபிடி டிஎஸ்பி சிரீல் எட்வார்ட் நூயூங் தெரிவித்தார். திடீரென்று அந்த ஆடவர் தகாத முறையில் நடந்துகொண்டபோது பொதுமக்களின் உதவியை நாடி கத்தி யதாகவும் அவர்கள் துரத்தியதால் அந்த ஆடவர் அவ்விடத்தை விட்டு அகன்று சென்றதாகவும் பாதிக் கப்பட்ட பெண் தனது புகாரில் குறிப்பிட்டுள்ளார். இந்த வழக்கில் அந்த ஆடவ ருக்கு ஐந்தாண்டு சிறை அல்லது அபராதம் அல்லது இரண்டுமே தண்டனையாக விதிக்கப்படலாம்.


லண்டன் தாக்குதல்-பிரதமர் கண்டனம்

லண்டனில் மூண்ட பயங்கரவாத தாக்குதல் குறித்து பிரதமர் டத்தோஸ்ரீ நஜீப் துன் ரசாக் பலத்த கண்டனம் தெரிவித்தார். இத்தகைய தீய சக்திகளை முறி யடிப்பதில் பிரிட்டனுக்கு ஆதரவு வழங்க மலேசியா முன்வந்துள்ளது. லண்டனில் ஏற்பட்ட கொடூரமான தாக்குதல் குறித்து தாம் அதிர்ச்சியடைந்துள்ளதாக பிரதமர் குறிப்பிட்டார். மலேசியா இதனை வன்மையாக கண்டிக் கிறது. பிரிட்டன் மக்களுக்கு நாங்கள் உறுதுணையாக இருப்போம். இவ்வாறு டத்தோஸ்ரீ நஜீப், டுவிட்டரில் குறிப்பிட்டுள்ளார். துணைப் பிரதமர் டத்தோஸ்ரீ டாக்டர் அகமது ஜாஹிட்ஹமிடி சம்பவம் குறித்து அதிர்ச்சியையும் வேதனையும் தெரிவித்தார். மலேசிய மக்கள் சார்பில் இந்த கொடூரமான சம்பவத்திற்கு கடும் கண்டனம் தெரிவிக்கிறோம். பிரிட்டன் மக்களுக்கு எங்களின் ஆழ்ந்த அனுதாபங்களை தெரிவித்துக் கொள்கிறோம். அதி காரிகள் நிலைமையினை கட்டுப்பாட்டுக்குள் கொண்டு வந்து பரிகாரம் காண்பார்கள் என்று நாங்கள் நம்புகிறோம். குற்றவாளிகள் நீதிக்கு முன்று நிறுத்தப் பட வேண்டும்.


செவ்வாய் கிரகத்தில் ஏரி கண்டுபிடிப்பு!

செவ்வாய் கிரகத்தில் உப்பு நீர் ஏரி ஒன்று இருப்பதாக  இத்தாலி ஆராய்ச்சி நிறுவனம் கண்டுபிடித்துள்ளது.

அண்மையில் செவ்வாய் கிரகத்தில் நீர் உள்ளதா மனிதர்கள் உயிர்வாழும் சூழல் உள்ளதா எனக் கண்டறிய நாசாவால் தெடர்ந்து பல முயற்சிகள் மேற்கொள்ளப்பட்டு வருகிறது. மேலும்  இதுதொடர்பான ஆராய்ச்சிக்காக நாசா அனுப்பிய ரோவர் ரோபோ விண்கலம் அண்மையில் செவ்வாயில் ஏற்பட்ட புயலால் சேதமடைந்து கட்டுப்பாட்டை இழந்தது.

இருந்தாலும் இது தொடர்பான முயற்சிகளில் பின்வாங்க போவதில்லை என நாசா அறிவித்திருந்த நிலையில் இத்தாலிய ஆய்வாளர்கள் மேற்கொண்ட ஆராய்ச்சியில் ''மார்சிஸ்'' எனும் தொலைநோக்கியின் உதவியுடன் நடந்தப்பட்ட ஆய்வில் செவ்வாயில் உப்பு நீர் ஏரி இருக்கிறது என கண்டு பிடிக்கப்பட்டுள்ளது.

பூமியை நோக்கியுள்ள செவ்வாய் கிரகத்தின் தெற்குப்பக்கத்தில் நிலத்தினுள் ஆழ்ந்த இடத்தினுள் இந்த ஏரி இருப்பதால் அந்த நீர் உப்பு நீராக இருக்கலாம் எனவும் கூறப்பட்டுள்ளது. இத்தாலியின் இந்த கண்டுபிடிப்பை தொடர்ந்து நாசா அந்த உப்பு நீர் ஏரி உள்ள பகுதியை ஆராய்ந்து கண்டறிய புது ரோவர் விண்கலத்தை 2020-ல் அனுப்ப திட்டமிட்டுள்ளது.


எடப்பாடி பக்கம் வரும் ஓபிஎஸ் ஆதரவாளர்கள்!

தேர்தலில் இருந்தே ஓ.பன்னீர்செல்வத்தின் நடவடிக்கையில் வித்தியாசமான அணுகுமுறை இருப்பதால் அவருக்கு ஆதரவாக இருந்த எம்.பி,எம்.எல்.ஏ.க்கள்,மற்றும் கட்சி நிர்வாகிகள் எடப்பாடிக்கு ஆதரவாக செல்வதாக அதிமுக வட்டாரங்கள் தெரிவிக்கின்றனர்.இது பற்றி விசாரித்த போது, நாடாளுமன்ற தேர்தலில் தனது மகனுக்கு சீட் வாங்க எடுத்த முயற்சியில் சிறிது அளவு கூட தனது ஆதரவாக இருந்த கட்சி நிர்வாகிகளுக்கு எடுக்க வில்லை என்று அதிமுக வட்டாரங்கள் தெரிவிக்கின்றனர்.மேலும் தனது மகன் தேனி நாடாளுமன்ற தொகுதியில் வெற்றி பெற்றவுடன் மத்திய அமைச்ச ரவையில் இடம் பெற டெல்லியில் விசிட் அடித்து பாஜக நிர்வாகிகளிடம் அணுகியதை அதிமுக கட்சியில் இருக்கும் சீனியர்கள் யாரும் விரும்பவில்லை என்று சொல்லப்படுகிறது.

அதிமுக கட்சி சார்பாக சீனியர்களில் ஒருவருக்கு மத்திய மந்திரி பதவி வாங்கலாம் என்று எடப்பாடி தரப்பு பாஜகவை அணுகிய போது,தனது மகனுக்கும் மந்திரி பதவி வேண்டும் என்று ஓபிஎஸ் கேட்டது கட்சியில் உட்கட்சி பூசலை அதிகமாக்கியது.இதனால் ஓபிஎஸ் தர்மயுத்தம் இருந்த போது அவருக்கு ஆதரவாக இருந்த ஆதரவாளர்கள் தற்போது எடபாடிக்கு ஆதரவாக உள்ளனர் என்று அதிமுக வட்டாரங்கள் தெரிவிக்கின்றனர்.குறிப்பாக கே.பி. முனு சாமி,மைத்ரேயன்,மற்றும் சில எம்.எல்.ஏ.க்கள் சமீப காலமாக எடப்பாடிக்கு ஆதரவாக உள்ளனர் என்று அதிமுக வட்டாரங்கள் தெரிவிக்கின்றனர்.


ஆர்.கே.நகரில் சி.ஆர். சரஸ்வதி மீது அழுகிய தக்காளி, செருப்பு, கற்கள் வீச்சு.

சென்னை: ஆர்.கே. நகர் இடைத்தேர்தலில் வாக்கு சேகரிக்க வந்த அதிமுக அம்மா கட்சி நட்சத்திர பேச்சாளர் சி.ஆர். சரஸ்வதியின் பிரச்சார வேன் மீது அழுகிய தக்காளி, செருப்பு, கற்கள் வீசப்பட்டதால் பரபரப்பு ஏற்பட்டது. ஆர்.கே.நகரில் அ.தி.மு.க.வின் இரு அணிகள் இடையே பல இடங்களில் வாக்கு வாதம் ஏற்பட்டது. இதனால் ஒருவித பதற்றமான சூழ்நிலையே ஏற்பட்டுள்ளது. தண்டையார்பேட்டை வினோபா நகரில் நேற்று மாலை ஓ.பன்னீர் செல்வம் அணியினர் மதுசூதனனுக்கு ஆதரவாக பிரசாரம் மேற்கொண்டிருந்தனர். அப்போது அங்கு தினகரனுக்கு ஆதரவாக சசிகலா அணியினர் பிரசாரம் செய்ய வந்தனர். இதனால் இரு தரப்பினருக்கும் இடையே வாக்குவாதம் ஏற் பட்டது. அப்போது ஓ.பன்னீர்செல்வம் அணியினருக்கு கொலை மிரட்டல் விடுத்ததாக கூறப்படுகிறது. அதிமுகவின் சசிகலா அணியை சேர்ந்த சி.ஆர். சரஸ்வதி, அதிமுக அம்மா அணியை சேர்ந்த டிடிவி தினகரனை ஆதரித்து ஆர்கே நகரில் தேர்தல் பிரச்சாரத்தில் ஈடுபட்டார். திறந்த ஜீப்பில் ஆர்கே நகர் மார்க்கெட் அருகில் சி.ஆர். சரஸ்வதி பிரச்சாரம் மேற்கொண்டார். அப்போது அங்கு இருந்த மதுசூதனன் ஆதரவாளர்கள், ஜெய லலிதா மருத்துவமனையில் இட்லி சாப்பிட்டார், இடியாப்பம் சாப்பிட்டார் என்று சொன்னீங்களே, ஆனா ஜெயலலிதாவை பிணமா தானே கொண்டு வந் தீங்க என்று கேள்வி எழுப்பி கூச்சலிட்டனர். கேள்விகளுக்கு பதில் சொல்ல முடியாமல் திணறிய சரஸ்வதி, அங்கு இருந்து செல்ல முடியாமல் மாட்டிக் கொண்டார். தொடர்ந்து மேயர் பாசுதேவ் தெரு, வீராகுட்டி தெரு சந்திப்பில் பேச்சாளர் சி.ஆர்.சரஸ்வதி பிரசாரம் மேற்கொண்டிருந்தார். அப்போது ஓ.பன்னீர்செல்வம் அணியினர் அங்கு வந்தனர். இதனால் சி.ஆர்.சரஸ்வதி உள்ளிட்டோரை வேறு பக்கம் செல்லுமாறு போலீசார் கூறினர். ஆனால் அவர்கள் செல்லாமல் அங்கேயே இருந்தனர். அப்போது மார்க்கெட்டிற்கு வந்த பெண்கள் சிலர் சி.ஆர்.சரஸ்வதியின் பிரசார வேன் மீது தக்காளிகளை வீசினர். திடீரென கற்கள், செருப்புகளை பலர் வீசி னர். அதனை தொடர்ந்து சி.ஆர்.சரஸ்வதி அங்கிருந்து புறப்பட்டார். அப்போது நீங்களே இவ்வாறு செய்யலாமா? என ஓ.பன்னீர்செல்வத்தை பார்த்து சி.ஆர்.சரஸ்வதி கேட்டார். ஆர்.கே.நகரில் சி.ஆர். சரஸ்வதி வேன் மீது தக்காளி வீசப்பட்ட சம்பவம் பதற்றத்தை ஏற்படுத்தியது.


பாரா ஆசியான் விளையாட்டுப் போட்டியில் 2 தங்கம், 1 வெள்ளி என 3 பதக்கங்களை வென்று ஹேமலா தேவி சாதனைபடைத்துள்ளார்.தென்கிழக்காசிய நாடுகளுக்கான 9ஆவது பாரா ஆசியான் விளையாட்டுப் போட்டி நாட்டில் பல பகுதிகளில் நடைபெற்று வருகிறது.11 நாடுகளில் 1,450 போட்டியாளர்கள் இதில் கலந்து கொண்டு வெற்றிகளை குவித்து வருகின்றனர்.

உபசரணை நாடான மலேசியா 103 தங்கப்பதக்கங்களை வெல்ல வேண்டும் என்ற இலக்குடன் தொடர்ச்சியாக போராடி வருகிறது.இதன் தடகள போட்டி யில் ஈட்டி எறிதல் பிரிவில் மலேசியாவை பிரதிநிதித்து ஹேமலா தேவி எனி குட்டி கலந்து கொண்டார். ஹேமலா தேவி ஈட்டியை 20.37 மீட்டர் வீசி வெள்ளிப்பதக்கத்தை தட்டிச் சென்றார்.

இப்பிரிவில் பிலிப்பைன்ஸ் வீராங்கனை தங்கப்பதக்கமும், வியட்நாம் வீராங்கனை வெண்கலப்பதக்கமும் வென்றனர். பாரா ஆசியான் விளையாட்டுப் போட்டியில் 2 தங்கம், 1 வெள்ளிப்பதக்கம் வென்றது  நினைத்து நான் பெருமைப்படுகிறேன். எனக்கு கடுமையான காய்ச்சலாக இருந்தாலும் வெற்றி பெறு வதற்காகவும் நாட்டிற்கு பெருமை தேடித் தருவதற்காகவும் எனக்கு நானே ஊக்கமளித்துக் கொண்டேன் என ஹேமலா தேவி தெரிவித்தார்.

READ MORE: MALAYSIA NANBAN NEWS PAPER ON 22.9.2017


புயலை அரசியலாக்கும் மம்தா: மோடி விளாசல்

தம்லுக்:

போனி புயலை வைத்துக் கூட மம்தா அரசியல் செய்கிறார் என பிரதமர் மோடி கடுமையாக தாக்கி பேசி உள்ளார்.

ஒடிசாவில் போனி புயலால் பாதிக்கப்பட்ட பகுதிகளை நேரில் சென்று ஆய்வு செய்த பிறகு, மேற்குவங்க மாநிலத்திற்கு சென்றார் பிரதமர் மோடி. அங்கு, தம்லுக் பகுதியில் நடந்த பிரசார கூட்டத்தில் பேசினார். அப்போது அவர், ஸ்பீட் பிரேக்கர் மம்தா, போனி புயலில் கூட அரசியல் செய்கிறார். புயல் விவரங்களை கேட்டறிய அவரை தொடர்பு கொள்ள முயற்சித்தேன். ஆனால் அகந்தை காரணமாக அவர் என்னுடன் பேச மறுத்து விட்டார். மீண்டும் அவருடன் பேச முயற்சித்தேன். ஆனால் அவரை தொடர்பு கொள்ள முடியவில்லை.

சமீப காலமாக மம்தா கடும் விரக்தியில் உள்ளார். அவர் கடவுளை பற்றி கேட்க விரும்பவில்லை. அதனால் தான் 'ஜெய் ஸ்ரீராம்' என்ற மந்திரத்தை ஜபிப்பவர்களை மம்தா கைது செய்து, சிறையில் அடைத்து வரும் சூழல் உள்ளது என்றார்.

பிரதமர் அலுவலகம் வெளியிட்டுள்ள தகவலிலும், ஒடிசாவை போன்று மேற்குவங்க அரசையும் தொடர்பு கொண்டு புயல் பாதிப்புக்கள் குறித்து கேட்ட முயற்சி மேற்கொள்ளப்பட்டதாகவும், ஆனால் மேற்குவங்க அரசை தொடர்பு கொள்ள முடியவில்லை எனவும் தெரிவிக்கப்பட்டுள்ளது. ஆனால், இதனை மேற்குவங்க அரசு முற்றிலுமாக மறுத்துள்ளது. தங்களை யாரும் தொடர்பு கொள்ளவில்லை என தெரிவித்துள்ளது.


பணத்துக்காக நான்கு இளைஞர்களுடன் ஒரே வீட்டிலிருந்த 16 வயது சிறுமி!

களுத்துறை பிரதேசத்தில் ஒரே வீட்டில் நான்கு இளைஞர்களுடன் இருந்த சிறுமி ஒருவரை பொலிஸார் கைது செய்துள்ளனர். சம்பவத்தில் கைது செய்யப் பட்ட சிறுமிக்கு 16 வயது எனவும், இவருடன் இருந்த ஏனைய நான்கு இளைஞர்களும் கைது செய்யப்பட்டுள்ளனர் என போலிஸார் குறிப்பிட்டுள்ளனர். பொலிஸ் அவசர தொலைபேசி எண்ணிற்கு கிடைக்கப்பெற்ற இரகசிய தகவலுக்கு அமையவே இவர்கள் கைது செய்யப்பட்டுள்ளனர். சசிறுமியின் தாய் தொழிலுக்காக வெளிநாடு சென்றுள்ளார், தந்தை குடிபோதைக்கு அடிமையானவர், இரண்டு சகோதரர்களும் போதைக்கு அடிமையானவர்கள் என விசார ணைகளின் மூலம் தெரியவந்துள்ளது.இந்த சம்பவம் தொடர்பில் மேலதிக விசாரணைகளை பொலிஸார் மேற்கொண்டு வருகின்றனர்.


பாகிஸ்தானுக்கு செல்ல வேண்டாம்  குடிமக்களுக்கு அமெரிக்க அரசு எச்சரிக்கை

வாஷிங்டன்,

பாகிஸ்தானில் பதற்றம் நிறைந்த பகுதிகளுக்கு அமெரிக்கர்கள் பயணம் மேற்கொள்ள வேண்டாம் என அமெரிக்க அரசு அறிவுறுத்தி உள்ளது.

பாகிஸ்தான் நாட்டிற்கு அமெரிக்கர்கள் பயணம் மேற்கொள்வது குறித்து அமெரிக்க அரசு, புதிய பயண அறிவுறுத்தலை வெளியிட்டுள்ளது. அமெரிக்க வெளியுறவுத் துறை அமைச்சகம் வெளியிட்டுள்ள இந்த பயண அறிவுறுத்தலில், பயங்கரவாத தாக்குதல்கள் மற்றும் பதற்றம் நிறைந்த பகுதிகள் வகைப்படுத்தப்பட்டு பட்டியலிடப்பட்டுள்ளது.

அதற்கு ஏற்ப பொதுமக்கள் தங்கள் பயணத்திட்டங்களை வகுத்துக் கொள்ளும்படி அறிவுறுத்தி உள்ளது. இந்த பட்டியலில் பாகிஸ்தானை பொதுவாக அபாயம் நிறைந்த 3ஆவது நிலையில் வைத்துள்ளது. பலூசிஸ்தான், கைபர் பாக்துன்க்வா மாகாணம், பாகிஸ்தான் ஆக்கிரமிப்பு காஷ்மீர், இந்தியா-பாகிஸ்தான் எல்லை உள்ளிட்ட பல்வேறு இடங்களை மிகவும் அபாயகரமான 4ஆவது நிலையில் வைத்துள்ளது.

பாகிஸ்தானுக்குள் மற்றும் பாகிஸ்தான் அருகே விமான போக்குவரத்து மிகவும் ஆபத்தானது. போக்குவரத்து மையங்கள், சந்தைகள், வணிக வளா கங்கள், ராணுவ அமைப்புகள், விமான நிலையங்கள், பல்கலைக்கழகங்கள், சுற்றுலா மையங்கள், பள்ளிகள், மருத்துவமனைகள், வழிபாட்டுத் தலங்கள், அரசு அலுவலகங்களில் பயங்கரவாத குழுக்கள் தாக்குதல் நடத்த சதித்திட்டம் தீட்டுகின்றனர். கடந்த காலங்களில் அமெரிக்க தூதர்கள் மற்றும் தூதரக அலுவலகங்களை குறிவைத்தும் தாக்குதல் நடத்தப்பட்டது. அதேபோன்ற தாக்குதல்கள் தொடரலாம் என தகவல்கள் வந்துள்ளன.


கேரளாவுக்கு ஐக்கிய அரபு அமீரகம் கொடுத்த 700கோடி.... மத்திய அரசு அனுமதி அளிக்குமா?

கேரளாவில் வரலாறு காணாத கனமழை பெய்தது. கடவுளின் தேசம் என்று சொல்லப்பட்ட கேரள தேசம் நீரால் சூழப்பட்டது. மலைகளில் இருக்கும் மண் சரிந்து நிலச்சரிவு ஏற்பட்டது. இதுவரையில் 400க்கும் மேற்பட்டவர்கள் பலி ஆகியுள்ளனர். 19,000கோடி வரையிலான நஷ்டம், சேதம் ஏற்பட்டுள்ளதாக தெரிவித்துள்ளனர். சுமார் 7 லட்சம்பேர் வீட்டை விட்டு வெளியேறி மீட்பு முகாம்களில் தங்கவைக்கப்படும் அளவிற்கு கேரளாவின் நிலை மாறியது.

இந்நிலையில், மத்திய அரசையும் தாண்டி கேரளாவுக்கு பலர் நிவாரணம் அளிக்க முன் வந்துள்ளனர். அப்படி முன் வந்தவர்கள்தான் ஐக்கிய அரபு அமீரகம், மாலத்தீவு போன்ற வெளிநாடுகள். ஐக்கிய அரபு அமீரகம் சுமார் 700கோடி நிதி அளிப்பதாக தெரிவித்துள்ளது. ஆனால், இது கேரளா அரசாங்க த்திற்கு கிடைக்க இந்திய வெளியுறவுத்துறை அமைச்சகம் அனுமதிக்க வேண்டும். இதுவரை இந்த நிதியை அனுமதிக்கவில்லை, அனுமதிக்குமா என்பது சந்தேகம்தான். இந்தியா என்ற நாடு தங்களின் பிரச்சனையை தாங்களே தீர்த்துக்கொள்ளும் என்ற மனநிலையை உடையது.

2004ஆம் ஆண்டில் சுனாமி ஏற்பட்டபோது அமெரிக்கா நிதி தருவதாக தெரிவித்தது. ஆனால், அப்போது பிரதமராக இருந்த மன்மோகன் சிங் அதனை ஒத்துக்கொள்ளவில்லை என்று சொல்கிறார்கள். தேவையை கருதி சில சமயங்களில் இந்தியா வெளிநாடுகளின் நிதியை எற்றுக்கொண்டும் இருக்கிறது. இதுவரை மத்திய அரசு கேரளாவுக்கு முதல் கட்ட நிதி உதவியாக 600 கோடி தந்திருக்கிறது. இன்னும் மத்திய அரசு வெளிநாட்டு அரசாங்கள் தருவதாக தெரிவித்த நிதிக்கு வெளியுறவுத்துறை  அனுமதி கொடுக்கவில்லை என்று வெளியுறவுத்துறை அமைச்சகத்தை சேர்ந்த வட்டாரங்கள் சொல்வதாக கூறுகின்றனர்.